
JEG  NØD  ARTIKLEN  OM  MISSIONERING 

Jeg  er  12  år  gammel  og  har  været 
medlem  af  Kirken  i  lidt  over  et  år.  Jeg  vil 
gerne  sige,  at  jeg  er  meget  taknemlig  for 
Liahona.  Jeg  holder  af  alle  artiklerne,  for 
de  hjælper  os  i  hverdagen  og  lærer  os 
mere  om  evangeliet.  Jeg  holder  især  af  ar- 
tiklen »Din  kaldelse«  i  oktobernummeret 
2001,  fordi  den  beskrev  hvert  af  de  skridt, 
vi  skal  tage  for  at  blive  missionærer.  Tak 
for  Liahona  og  Lille  Liahona.  De  er  tro- 
faste ledsagere  i  evangeliet. 

Luis  Eduardo  Haro  Bustos, 
Puerto  Natales  Gren, 
Punta  Arenas  Stav  i  Chile 

GLÆDE  VED  AT  BÆRE  VIDNESBYRD 

Liahona  giver  mig  stor  fornøjelse  og 
glæde.  Frelseren  har  lovet  os:  »Men  I  skal 
få  kraft,  når  Helligånden  kommer  over  jer, 
og  I  skal  være  mine  vidner«  (ApG  1:8). 
Liahona  viser  mig,  hvordan  et  vidnesbyrd 
kan  udvirke  mirakler,  hvordan  jeg  skridt  for 
skridt  kan  blive  et  vidne  om  Jesus  Kristus. 
Det  er  en  stor  glæde  for  mig  at  kende 
Herren,  og  det  er  en  næsten  endnu  større 
glæde  at  hjælpe  andre  til  at  lære  ham  at 
kende.  Noget  af  det  smukke,  vi  oplever  i 
himlen,  er  glæden  hos  dem,  som  vi  har 
været  med  til  at  føre  til  Herren  (se  L&P 
18:16). 

Dimitur  Nikolov, 

Sliven  Gren, 

Plovdiv  Distrikt  i  Bulgarien 


EN  ÅNDELIG  PERLE 

Liahona  er  en  åndelig  perle.  Dette 
vidunderlige  tidsskrift  har  velsignet 
mig,  lige  siden  jeg  var  en  ung  mand. 
Profeternes,  seernes  og  åbenbarernes  ord, 
de  gode  artikler  for  unge,  og  de  milde  og 
inspirerende  børnesider  har  opløftet  mig 
i  mere  end  25  år.  Jeg  takker  mine  foræl- 
dre, fordi  de  havde  denne  kostelige  perle 
i  vores  hjem,  så  jeg  kunne  nyde  godt  af 
dens  rigdomme.  Nu  opmuntrer  jeg  mine 
egne  børn  til  at  fylde  deres  sjæle  med 
dens  guddommelige  sandheder. 

Daniel  Marcelo  Canoles, 

Cruz  del  Sur  Ward, 

Colon  Stav  i  Talcahuano  i  Chile 

JEG  NYDER  LÆSERBREVENE 

Jeg  er  forbløffet  over,  hvordan  Herren 
velsigner  sit  folk  i  de  sidste  dage.  Jeg  har 
abonneret  på  Liahona  siden  1987,  hvor  jeg 
blev  medlem  af  Kirken.  Jeg  nyder  at  læse 
læserbrevene.  Jeg  styrkes  af  de  følelser  og 
vidnesbyrd,  som  disse  dejlige  mennesker  fra 
hele  verden  giver  udtryk  for.  Jeg  føler  mig 
forvisset  om,  at  dette  tidsskrift  er  inspireret 
af  Gud,  så  det  kan  røre  hans  folk  over  hele 
verden. 

Victorino  F.  dela  Cruzjun., 
Quezon  Hill  Ward, 
Baguio  Stav  i  Filippinerne 

BUDSKAB    FRA    DET    FØRSTE    PRÆSIDENTSKAB 


Inspirerende 


tanker 


PRÆSIDENT  GORDON  B.  HINCKLEY 

Missioneringsforløbet 

»Missioneringsforløbet  falder  i  fire  tempi: 
(1)  At  finde  undersøgeren,  (2)  at  undervise 
undersøgeren,  (3)  at  døbe  den  værdige 
nyomvendte  og  (4)  at  føre  det  nye  medlem 
ind  i  fællesskabet ...  Det  er  vigtigt,  at  vedkom- 
mende, som  I  døber,  om  fem  eller  ti  eller  tyve 
år  stadig  er  et  aktivt,  trofast,  hengivent  og 
værdigt  medlem  af  Jesu  Kristi  Kirke  af  Sidste 
Dages  Hellige«  (missionærmøde  i  Houston  i 
Texas,  den  20.  september  1998). 

Forkynd  evangeliet 

»På  missionærernes  vegne  ...  vil  jeg  bede 
de  hellige  om  at  gøre  alt,  hvad  I  overhovedet 
kan  for  at  skaffe  henvisninger  [på  personer] , 
som  de  kan  undervise.  I  bliver  lykkelige,  hvis 
I  gør  det.  Enhver,  som  I  ser  komme  ind  i 
Kirken  som  følge  af  jeres  indsats,  bringer  jer 
glæde.  Det  løfte  giver  jeg  enhver  af  jer« 
(fireside  i  Pusan  i  Korea,  den  21.  maj  1996). 

Man  kan  aldrig  forudsige  konsekvenserne 

»Man  kan  aldrig  forudsige  konsekvenserne 
af  det,  man  gør.  Og  den  mand  eller  kvinde, 
dreng  eller  pige,  som  I  besøger  i  dag,  som  I 
taler  med,  eller  som  I  giver  et  eksemplar  af 
Mormons  Bog,  og  som  afviser  jer,  bliver 
måske  senere  interesseret  og  kommer  ind  i 


Kirken  ...  Herrens  veje  er  uransagelige,  når  det 
gælder  om  at  røre  folks  hjerte.  Man  kan  aldrig 
forudsige  konsekvenserne  af  det,  man  gør« 
(missionærmøde  i  Boston  i  Massachusetts, 
den  22.  marts  2002). 

Omvendelse 

»Det  er  så  vigtigt,  mine  brødre  og  søstre, 
at  sikre  sig,  at  [de  nydøbte  medlemmer]  er 
omvendte,  at  de  i  hjertet  har  en  overbevis- 
ning om  dette  storslåede  værk.  Det  er  ikke 
kun  en  tankeproces.  Det  er  også  noget,  som 
sker  i  hjertet,  når  det  røres  af  Helligånden, 
indtil  de  ved,  at  dette  værk  er  sandt,  at 
Joseph  Smith  virkelig  var  Guds  profet,  at 
Gud  lever,  at  Jesus  Kristus  lever,  at  de  viste 
sig  for  drengen  Joseph  Smith,  at  Mormons 
Bog  er  sand,  og  at  præstedømmet  med  alle 
dets  gaver  og  velsignelser  findes  her.  Jeg 
kan  ikke  påpege  dette  kraftigt  nok«  (missio- 
nærmøde i  Bogota  i  Colombia,  den  8. 
november  1996). 

Kirken  forventer  noget  af  folk 

»Denne  kirke  forventer  noget  af  folk. 
Den  har  høje  standarder.  Den  har  en  stærk 
lære.  Den  forventer  omfattende  tjeneste 
af  folk.  De  driver  ikke  bare  med.  Vi  forven- 
ter, at  de  gør  noget.  Det  reagerer  folk  på. 


»Kirken  tænker  på 
den  enkelte,  selv  om 
vi  er  mange.  Uanset 
om  der  er  seks,  ti,  tolv 
eller  50  millioner,  må 
vi  aldrig  glemme,  at 
det  er  den  enkelte, 
der  har  betydning.« 

De  tager  imod  muligheden  for  at  tjene,  og  når  de  gør 
det,  øges  deres  evner,  deres  forståelse  og  deres  færdig- 
heder til  at  udrette  noget  og  gøre  det  godt«  (interview 
med  ORF  [østrigsk]  fjernsyn,  den  6.  november  2001). 


lægge  armen  om  disse  mennesker  og  få  dem  til  at  føle  sig 
trygge  og  hjemme  og  varme  og  glade.  Det  er  en  bydende 
nødvendighed«  (regionalkonference  i  Woods  Cross  i  Utah, 
den  10.  januar  1998). 


At  føle  sig  velkommen 

»Vi  bør  sørge  for,  at  alle,  som  slutter  sig  til  Kirken,  føler 
sig  velkomne,  føler  sig  hjemme,  har  venner  i  Kirken,  og 
får  noget  at  gøre  i  Kirken,  som  kan  hjælpe  vedkommende 
til  at  øge  sin  tro  og  trofasthed«  (møde  i  Aruba,  den  16. 
marts  2001). 

Et  opmuntrende  ord 

»Vi  har  en  stor  forpligtelse  over  for  dem,  der  døbes 
ind  i  Kirken.  Vi  kan  ikke  ignorere  dem.  Vi  kan  ikke 
lade  dem  stå  alene.  De  har  brug  for  hjælp,  mens  de  væn- 
ner sig  til  denne  kirkes  skikke  og  kultur.  Og 
det  er  vores  store  velsignelse  og  ansvar  at  til 
byde  den  hjælp  ...  Et  varmt  smil,  et  venligt 
håndtryk  og  et  opmuntrende  ord  kan 
udrette  mirakler«  (regionalkonference  i 
Ensign/Rose  Park  i  Utah,  den  28.  februar 
1999). 


» 


M 


Læg  armen  om  dem 

»De  [missionærerne]  har  stadig  et  ansvar 
for  at  vise  omsorg  for  og  hjælpe  dem,  som  de 
har  døbt  -  at  være  venner  med  dem,  at  skrive 
til  dem  og  at  opmuntre  dem.  Men  jeres  ansvar 
er  større,  mine  brødre  -  som  biskopper,  stavs- 
præsidenter  og  kvorumspræsidenter  -  bør  I 


issione- 
ringsforlø- 
betfalder 
i  fire  tempi:  (1)  At 
finde  undersøge- 
ren, (2)  at  under- 
vise undersøgeren, 
(3)  at  døbe  den 
værdige  nyomvendt 
og  (4)  at  føre  det 
nye  medlem  ind  i 
fællesskabet.« 


Varig  omsorg 

»Enhver  nyomvendt  har  brug  for  en  ven  i  Kirken,  en, 
som  holder  sig  tæt  til  ham,  en,  som  besvarer  spørgsmål, 
en,  som  tager  sig  af  ham  og  sørger  for,  at  han  bliver  ved 
med  at  komme.  Han  har  brug  for  et  ansvar.  Han  har 
brug  for  noget  at  lave.  Han  kan  ikke  udvikle  sig  uden 
et  ansvar.  Vi  skal  tage  os  af  dem,  der  konverterer  til 
Kirken.  De  har  brug  for  varig  omsorg  i  evangeliet« 
(regionalkonference  i  Woods  Cross  i  Utah,  den  10. 
januar  1998). 

Opbyg  folks  åndelighed 

»Hvad  ville  jeg  gøre,  hvis  jeg  var  biskop 
eller  stavspræsident  i  dag?  Jeg  tror,  at  jeg  ville 
lægge  hovedvægten  på  at  opbygge  åndelighe- 
den hos  folk.  Jeg  ville  gøre  mit  yderste  for  at 
opbygge  deres  tro  på  Herren  Jesus  Kristus, 
på  Gud  vor  evige  Fader,  på  profeten  Joseph 
Smith  og  genoprettelsen  af  dette  værk  og 
alt  det,  som  det  står  for.  Jeg  ville  opmuntre 
medlemmerne  til  at  studere  skrifterne,  at 
læse  Mormons  Bog  og  at  læse  Det  Nye 
Testamente.  Af  al  min  kraft  ville  jeg  opmuntre 
dem  til  at  læse  stille  og  eftertænksomt  og 
overveje  det.  Jeg  ville  opfordre  dem  til  at  læse 
profeten  Joseph  Smiths  lærdomme«  (regio- 
nalkonference i  Eugene  i  Oregon,  den  14. 
september  1996). 


Husk  på  den  enkelte 

»Vi  skal  tage  os  af  den  enkelte.  Kristus  talte  altid  om 
den  enkelte.  Han  helbredte  de  syge  enkeltvis.  I  sine  lig- 
nelser talte  han  om  enkeltpersoner.  Kirken  tænker  på 
den  enkelte,  selv  om  vi  er  mange.  Uanset  om  der  er  seks, 
ti,  tolv  eller  50  millioner,  må  vi  aldrig  glemme,  at  det  er 
den  enkelte,  der  har  betydning«  (interview  med  Deseret 
News,  den  25.  februar  2000). 

Jeg  har  et  vidnesbyrd 

»Jeg  har  et  vidnesbyrd,  ægte,  brændende  og  levende, 
om  sandheden  af  dette  værk.  Jeg  ved,  at  Gud  vor  evige 
Fader  lever,  og  at  Jesus  er  Kristus,  min  Frelser  og 
Forløser.  Det  er  ham,  der  er  denne  kirkes  overhoved. 
Det  eneste,  jeg  ønsker,  er  at  føre  dette  værk  fremad 
sådan  som  han  ønsker,  at  det  skal 
ske«  (stavskonference  i 
Washington  i  Utah,  den 
20.  januar  2002).  ■ 


FORSLAG  TIL  SAMTALEEMNER 
FOR  HJEMMELÆRERNE 

Forbered  dig  under  bøn  på  at  fremlægge  dette  budskab 
på  en  måde,  som  opmuntrer  dem,  du  underviser,  til  at  del- 
tage aktivt.  Her  er  nogle  tå  eksempler: 

1 .  Find  seks  til  otte  stykker  træ  eller  plastic.  Lad  fami- 
lien bygge  noget  af  de  små  stykker.  Bagefter  spørger  du, 
hvilke  »byggesten«,  der  skal  til  for  at  opbygge  personlig 
åndelighed.  Skriv  nogle  af  præsident  Hinckleys  forslag  fra 
denne  artikel  på  de  små  genstande.  Hvordan  kan  hvert  af 
forslagene  være  med  til  at  opbygge  tro  på  Jesus  Kristus? 

2.  Læs  de  fire  første  udtalelser  og  tal  om,  hvordan  fami- 
lierne og  missionærerne  i  jeres  område  kan  samarbejde. 

3.  Læs  »At  føle  sig  velkommen«  og  de  tre  udtalelser, 
som  følger  efter.  Bed  familiens  medlemmer  om  at  fortælle 
om  oplevelser  de  har  haft,  mens  de  hjalp  et  nyt  medlem. 
Læs  »Husk  på  den  enkelte«  og  bær  vidnesbyrd  om 
Frelserens  kærlighed. 


UDHOLDENHED 


At  opgive  altfor  at  tage  på  mission  syntes  rigtigt,  indtil  alt  gik 
galt.  Men  jeg  ville  ikke  give  op.  Jeg  ville  blive  på  min  mission. 


» 


Hi 


erren  ønsker, 
at  du  skal  tage 
på  mission.« 
Jeg  følte  en  stærk 
bekræftelse  på,  at 
dette  kald  kom  fra 
Gud. 


ÆLDSTE  H.  ROSS  WORKMAN 

De  Halvfjerds 

J!  eg  gik  på  college,  havde  et  godt  bijob  og 
var  forlovet  med  en  pige,  som  jeg  skulle 
giftes  med  inden  for  et  par  måneder.  Mit 
liv  var  spændende,  og  fremtiden  så  lys  ud. 

Det  kom  bag  på  mig,  da  min  stavspræsi- 
dent  henvendte  sig  til  mig  en  søndag.  Han 
sagde:  »Herren  ønsker,  at  du  skal  tage  på 
mission.«  Jeg  følte  en  stærk  bekræftelse  på, 
at  dette  kald  kom  fra  Gud.  Jeg  reagerede  på 
den  bekræftelse  og  forpligtede  mig  straks  til 
at  tjene. 

Jeg  blev  kaldet  til  at  tjene  i  missionen  i 
Sydstaterne,  og  jeg  begyndte  mine  forbere- 
delser med  nogle  vanskelige  opgaver.  Jeg 
sagde  mit  job  op,  forlod  universitetet, 
udsatte  mit  bryllup  i  to  år  og  tog  afsked  med 
mine  kære.  Det  virkede,  som  om  jeg  forlod 
alt  og  alle,  som  betød  noget  for  mig. 

Jeg  drog  ud  på  en  mange  timer  lang  tog- 
rejse sammen  med  missionærkammerater  til 
Atlanta  i  Georgia.  To  missionærer  hentede  os 
og  kørte  os  hen  til  missionspræsidenten. 


Han  hilste  kort  på  os  og  sagde  så,  at  jeg 
straks  skulle  tage  bussen  til  Montgomery  i 
Alabama,  hvor  jeg  ville  få  nærmere  besked 
om  mit  arbejdsområde.  De  samme  ældster 
som  havde  hentet  mig,  kørte  mig  til  buster- 
minalen og  gav  mig  et  stykke  papir  med  en 
adresse  på.  De  sagde,  at  missionærerne  i 
Montgomery  nok  skulle  fortælle  mig,  hvad 
jeg  skulle  gøre. 

Jeg  vandrede  tøvende  ind  i  bustermina- 
len, købte  en  billet  og  steg  om  bord  i  bussen. 
Det  var  ved  at  blive  mørkt,  og  jeg  følte  mig 
meget  ensom.  Jeg  fandt  en  tom  plads  ved 
vinduet  og  forsøgte  at  ignorere  den  nagende 
skuffelse,  som  udsprang  af  ikke  at  vide,  hvor 
jeg  skulle  hen,  hvem  jeg  skulle  være  sammen 
med,  eller  hvad  jeg  skulle  gøre. 

Da  buschaufføren  satte  sig  bag  rattet,  stir- 
rede han  på  mig  i  bakspejlet.  Han  gik  ned 
til  min  plads  og  råbte:  »Hvad  er  du  ude  på, 
knægt?«  Jeg  blev  forfærdet  over,  at  han  råbte 
ad  mig,  mens  alle  de  andre  passagerer  så  på. 
Jeg  anede  ikke,  hvorfor  han  var  så  vred.  Jeg 
hviskede  meget  spagt:  »Jeg  skal  bare  med 
bussen.« 


z 
O 

»En  virkelig  vellykket 
mission  måles  ikke  på 
en  graf,  den  står  mejslet 
i  dit  eget  hjerte  og  i 
hjertet  på  dem,  hvis  liv 
for  evigt  er  forandret 
takket  være  dig.  Bær 
ofte  dit  vidnesbyrd.  Jeg 
har  ikke  set  noget  hos 
en  missionær,  som  udø- 
ver større  kraft  og  posi- 
tiv indflydelse  end  det  at 
bære  et  rent  og  enkelt 
vidnesbyrd.  Dit  vidnes- 
byrd er  det  første  skridt 
til  omvendelsen  af  dem, 
du  underviser.  Vis  mod 
nok  til  at  indbyde  andre 
ti!  at  ændre  deres  liv  og 
komme  til  Kristus  ved 
lydighed  mod  evangeli- 
ets principper  og  ordi- 
nancer.« 

Ældste  Dennis  B. 
Neuenschwander  fra  De 
Halvfjerds'  Præsidium, 
»Til  en  missionærsøn«, 
januar  1992,  s.  48. 


Han  brølede:  »Er  du  ude  på  ballade?«  han 
pegede  på  en  hvid  streg  på  gulvet,  som  jeg 
ikke  havde  bemærket  før.  Han  sagde,  at  jeg 
skulle  rykke  mig  op  foran  den  streg,  ellers 
smed  han  mig  af  bussen.  Jeg  blev  bange  og 
flyttede  mig  straks.  Det  var  først  meget 
senere,  at  jeg  fandt  ud  af,  at  dengang  var  den 
hvide  streg  skillelinjen  mellem  de  hvides  og 
de  sortes  pladser.  Der  havde  været  meget 
uro  i  USAs  sydlige  stater  på  grund  af  racead- 
skillelsen, og  buschaufføren  troede,  at  jeg 
var  ude  på  at  starte  en  demonstration. 

I  flere  timer  sad  jeg  sammenkrøbet  i  bus- 
sen og  kæmpede  mod  frygten,  ensomhe- 
den og  flovheden.  Da  jeg  nåede  frem  til 
Montgomery,  rystede  mine  hænder  så 
meget,  at  jeg  knap  kunne  løfte  mine  kuffer- 
ter. Bussen  ankom  sent  om  natten,  så  bus- 
terminalen var  næsten  tom,  og  der  var  ikke 
kommet  nogen  for  at  hente  mig.  Den 
eneste  information,  jeg  havde,  var  den 
adresse,  som  missionærerne  havde  givet 
mig  i  Atlanta.  Jeg  anede  ikke,  hvordan  jeg 
skulle  finde  adressen. 

Jeg  vækkede  en  taxachauffør,  som  lå  og 
sov  i  sin  taxi,  og  spurgte  ham,  om  han  kunne 
køre  mig  hen  til  den  adresse,  som  stod  på 


papiret.  Han  blev  meget  irriteret.  Han  for- 
talte mig,  hvor  meget  det  ville  koste,  og  jeg 
lovede  at  betale  beløbet,  selv  om  det  virkede 
ret  dyrt.  Han  kørte  mig  mindre  end  90  meter 
og  sagde:  »Her  er  det!«  Chaufføren  forlangte 
sin  betaling  og  efterlod  mig  og  mine  kuffer- 
ter foran  et  lille  hvidt  hus. 

Der  var  mørkt  i  huset.  Jeg  bar  mine  kuf- 
ferter op  på  verandaen  og  bankede  på 
døren.  Ingen  reagerede.  Jeg  bankede  noget 
hårdere.  Nogle  minutter  senere  lukkede  en 
søvnig  missionær  døren  op. 
»Hvem  er  du?«  spurgte  han. 
Da  jeg  havde  fortalt  ham,  hvem  jeg  var,  og 
hvorfor  jeg  var  kommet,  sagde  han,  at  han 
ikke  havde  fået  at  vide,  at  jeg  skulle  komme, 
og  han  inviterede  mig  ikke  indenfor.  Jeg 
undskyldte  og  fortalte  ham,  at  jeg  bare 
gjorde,  som  jeg  havde  fået  besked  på. 

»Vi  har  ikke  noget  værelse  til  dig,«  sagde 
han  og  lod  mig  stå  ude  på  verandaen. 

»Hvad  vil  du  have,  at  jeg  skal  gøre,  æld- 
ste?« råbte  jeg.  »Jeg  er  blevet  sendt  herud,  og 
jeg  har  ikke  andre  steder  at  gå  hen.« 

Til  sidst  lukkede  han  mig  ind  og  sagde,  at 
jeg  måtte  sove  på  køkkengulvet.  Så  forsvandt 
han  ind  i  sit  soveværelse.  Aldrig  havde  jeg 
følt  mig  så  ensom,  uønsket  og  modløs. 

Jeg  stillede  mine  kufferter  på  det  beskidte 
gulv  og  slukkede  lyset.  Jeg  var  for  skuffet  til 
at  kunne  sove,  så  jeg  stod  henne  ved  døren 
og  kiggede  ud  af  vinduet.  Jeg  kunne  se  den 
busterminal,  som  jeg  havde  forladt  nogle  få 
minutter  tidligere.  Jeg  kunne  let  gå  derhen 
og  købe  mig  en  billet  hjem.  Jeg  havde  lige 
penge  nok  tilbage.  Alle  mine  håb,  drømme 
og  glæder  var  derhjemme.  Der  var  der  folk, 
som  elskede  mig.  Jeg  kunne  få  mit  gamle  job 
tilbage,  begynde  i  skolen  igen,  se  min  familie 
og  blive  gift.  Igen  og  igen  tænkte  jeg:  »Rejs 
dog  hjem.  Der  er  ingen  her,  som  holder  af 
dig.  Du  er  ikke  velkommen  her.« 


Så  spurgte  jeg  mig  selv:  »Hvorfor  tog  jeg 
egentlig  herud?«  Jeg  mindedes  min  stavs- 
præsidents  ord:  »Herren  ønsker,  at  du  skal 
tage  på  mission.«  Jeg  havde  følt  en  stærk 
bekræftelse,  da  han  sagde  det  til  mig.  Den 
følelse  havde  været  så  stærk,  at  jeg  udsatte 
mit  bryllup,  sagde  mit  job  op  og  forlod  uni- 
versitetet for  at  tjene  som  missionær.  Jeg 
havde  vidst,  at  Herren  ville  have,  at  jeg 
skulle  tjene. 

Men  at  være  ude  i  missionsmarken  var 
slet  ikke,  som  jeg  havde  forventet,  at  det 
skulle  være.  Jeg  havde  følt  mig  så  sikker 
engang,  men  nu,  hvor  jeg  havde  allermest 
brug  for  guddommelig  vished,  syntes  den 
stærke  følelse  at  være  et  fjernt  minde. 

Mit  møde  med  fuldtidsmissionsmarken 
havde  været  uventet  vanskelig.  Men  jeg  vid- 
ste, at  jeg  var  ude  i  Herrens  ærinde.  Jeg 
havde  engang  vidst,  uden  skygge  af  tvivl,  at 
det  var  hans  vilje,  at  jeg  skulle  tage  på  mis- 
sion. Savnet  af  et  stærkt  vidnesbyrd  ved  det 
mørke  vindue  i  den  missionærbolig  kunne 
ikke  ændre  på  den  viden. 

Jeg  var  ved  at  træffe  et  meget  vigtig  valg. 
Valget  stod  mellem  det,  som  jeg  ønskede  at 
gøre,  og  det,  som  Herren  ønskede,  at  jeg 
skulle  gøre.  Det  var  første  gang,  jeg  kan 
huske  at  have  stået  over  for  så  tydeligt  et  valg. 

Jeg  talte  med  mig  selv:  »Jeg  opgiver  aldrig, 
aldrig  den  kaldelse,  som  jeg  har  taget  imod. 
Uanset  hvad  der  sker,  så  bliver  jeg  på  min 
mission.«  Og  da  jeg  sagde  det,  fyldte  freden 
mit  hjerte,  for  første  gang  siden  jeg  var  kom- 
met til  missionsmarken. 

Nu,  mange  år  senere,  indser  jeg,  at 
Herren  ledte  mig  gennem  den  oplevelse.  Jeg 
lærte,  at  Herren  velsigner  os  med  en  bekræf- 
tende fred,  når  vi  har  vist  vores  villighed  til 
at  adlyde.  Jeg  vil  altid  være  taknemlig  for  vel- 
signelserne ved  den  beslutning.  Den  foran- 
drede hele  mit  liv.  ■ 


|  eg  stillede 
mine  kuffer- 
ter på  det 
beskidte  gulv  og 
slukkede  lyset.  Jeg 
var  for  skuffet  til 
at  kunne  sove,  så 
jeg  stod  henne  ved 
døren  og  kiggede 
ud  af  vinduet.  Jeg 
var  ved  at  træffe  et 
meget  vigtigt  valg. 

Timin 


/  alle  beslutninger  i  livet  er  det  allervigtigste  at  gøre 
det  rigtige,  Og  lige  derefter  og  næsten  lige  så  vigtigt 
kommer  det  at  gøre  det  rigtige  på  det  rigtige  tidspunkt, 


Tro  på  Herren  Jesus 
Kristus  forbereder 
os  på  alt,  hvad  livet 
måtte  bringe.  Den 
form  for  tro  bereder 
os  på  at  tackle  livets 
muligheder  -  at  drage 
fordel  af  demr  som  vi 
modtager,  og  holde 
ud  i  skuffelserne  over 
dem,  som  går  tabt. 


ÆLDSTE  DALLIN  H.  OAKS 

De  Tolv  Apostles  Kvorum 

Ved  indsættelsen  af  en  universitetsrek- 
tor for  mange  år  siden  hørte  jeg  en 
historie,  som  illustrerer  betydningen 
af  timing.  En  universitetsrektor  var  nået  til 
afslutningen  på  sin  embedsperiode,  og  en 
anden  skulle  til  at  tage  over.  Som  udtryk  for 
sin  gode  vilje  rakte  den  kloge,  afgående  rek- 
tor sin  unge  efterfølger  tre  lukkede  konvolut- 
ter. »Gem  dem,  indtil  du  løber  ind  i  din  første 
krise  i  embedet,«  forklarede  han.  »Luk  så  den 
første  op,  så  finder  du  nogle  kloge  råd.« 

Der  gik  et  år,  før  den  nye  rektor  kom  ud 
for  en  krise.  Da  han  lukkede  den  første  kon- 
volut op,  fandt  han  et  ark  papir,  hvorpå  der 
stod:  »Skyd  skylden  på  den  forrige  rektor«. 
Han  fulgte  rådet  og  klarede  skærene. 

To  år  senere  stod  han  over  for  en  anden 
vigtig  udfordring  som  leder.  Han  lukkede  den 
anden  konvolut  op  og  læste:  »Reorganiser  dit 
administrative  personale«.  Det  gjorde  han  så. 
Reorganiseringen  lukkede  munden  på  hans 
kritikere,  og  hans  ledelse  blev  styrket. 

Meget  senere  løb  den  nu  erfarne  rektor 
ind  i  sin  tredje,  større  krise.  Ivrigt  åbnede  han 


den  tredje  konvolut  og  ventede  at  finde  et 
råd,  som  kunne  løse  hans  problem.  Atter 
fandt  han  et  enkelt  ark  papir,  men  denne 
gang  stod  der:  »Gør  tre  konvolutter  klar.« 
Det  var  tid  til  en  ny  ledelse. 

Den  velkendte  udtalelse,  at  »timing  er  alt«, 
er  nok  overdrevet,  men  timing  er  meget  vig- 
tig. Som  der  står  i  Prædikerens  Bog: 

»Alting  har  en  tid,  for  alt,  hvad  der  sker 
under  himlen,  er  der  et  tidspunkt. 

En  tid  til  at  fødes,  en  tid  til  at  dø.  En  tid  til 
at  plante,  en  tid  til  at  rydde  ... 

En  tid  til  at  græde,  en  tid  til  at  le.  En  tid  til 
at  klage,  en  tid  til  at  danse. 

...  En  tid  til  at  omfavne,  en  tid  til  ikke  at 
omfavne  ... 

...  En  tid  til  at  tie,  en  tid  til  at  tale«  (Præd 
3:1-2,4-5,7). 

I  alle  beslutninger  i  livet  er  det  allervigtigste 
at  gøre  det  riguge.  Og  lige  derefter  og  næsten 
lige  så  vigtigt  kommer  det  at  gøre  det  rigtige  på 
det  rigtige  tidspunkt.  Folk,  som  gør  det  rigtige 
på  det  forkerte  tidspunkt,  kan  blive  fortvivlede 
og  ineffektive.  De  kan  endda  komme  i  tvivl  om, 
hvorvidt  de  har  truffet  den  rette  beslutning,  når 
det  eneste,  der  var  forkert,  var  deres  timing. 

Herrens  timing 

Det  første,  jeg  vil  slå  fast  omkring  timing,  er,  at  Herren 
har  sin  egen  tidsplan.  »Mine  ord  er  vise  og  skal  ikke  slå 
fejl,«  forklarede  Herren  denne  uddelings  første  ældster. 
»Men,«  fortsatte  han,  »alt  må  ske  til  sin  tid«  (L&P  64:31-32) 

Evangeliets  første  grundsætning  er  tro  på  Herren  Jesus 
Kristus.  Tro  betyder  tillid  -  tillid  til 
Guds  vilje,  tillid  til  hans  måde  at  gøre 
tingene  på,  og  tillid  til  hans  tidsplan. 
Vi  bør  ikke  forsøge  at  påtvinge  ham 
vores  tidsplan.  Som  ældste  Neal  A. 
Maxwell  fra  De  Tolv  Apostles  Kvorum 
har  sagt: 

»Det  gælder  for  os  om  at  stole  så 
meget  på  Gud,  at  vi  også  stoler  på 
hans  tidsplan.  Hvis  vi  virkelig  tror  på, 
at  han  har  vores  bedste  for  øje,  bør  vi 
så  ikke  lade  hans  planer  udfolde  sig, 
som  han  synes  bedst?  Det  samme 
gælder  det  andet  komme  og  alle  de 
øvrige  anliggender,  hvor  vores  tro 
skal  omfatte  tro  på  Herrens  tidsplan 
for  os  personligt,  og  ikke  kun  på  hans 
overordnede  planer  og  hensigter.«1 

Ja,  vi  kan  ikke  have  virkelig  tro 
på  Herren,  uden  også  at  have  fuld- 
kommen tro  på  Herrens  vilje  og  Herrens  tidsplan. 

I  vores  tjeneste  i  Herrens  kirke  bør  vi  huske  på,  at 
hvornår  betyder  lige  så  meget  som  hvem,  hvad,  hvor  og 
hvordan. 

Vi  kan  få  en  tydelig  illustration  af  betydningen  af  timing 
ved  at  se  på  Herrens  jordiske  virke  og  hans  efterfølgende 
instrukser  til  sine  apostle.  Mens  Herren  selv  var  her  på  jor- 
den, sagde  han  til  de  tolv  apostle,  at  de  ikke  skulle  for- 
kynde for  hedningerne,  men  »derimod  til  de  fortabte  får  af 
Israels  hus«  (Matt  10:6;  se  også  Matt  10:5;  15:22-26).  Men 
på  et  passende  tidspunkt  blev  denne  instruks  ændret  ved 
en  storslået  åbenbaring  til  apostlen  Peter.  Først  da,  på  præ- 
cis det  tidspunkt,  som  Herren  befalede,  blev  evangeliet  for 
kyndt  for  hedningerne  (se  ApG  10-11). 


Flere  templer  har  altid  været  vejen  frem, 

men  før  Herrens  profet  gav  signal  til 

denne  byggeindsats,  kunne  ingen  med 

rette  have  sat  en  så  pludselig  og  voldsom 

vækst  i  værk. 


Som  dette  eksempel  viser,  så  er  fortsat  åbenbaring  det 
middel,  hvorved  Herren  fører  sin  tidsplan  ud  i  livet.  Vi  har 
brug  for  den  åbenbarede  vejledning.  For  eksempel  kom- 
mer mange  af  os  eller  vore  efterkommer  utvivlsomt  til  at 
medvirke  til  opfyldelsen  af  profetien  om  opførelsen  af 
byen  Det  Ny  Jerusalem  (se  L&P  84:2-4).  Men  i  denne  sag  er 

timingen  Herrens,  ikke  vores.  Vi  bli- 
ver ikke  anerkendt  eller  velsignet 
for  at  rydde  jorden  eller  støbe  fun- 
damenter til  det  store  projekt,  før 
Herren  har  sagt,  at  tiden  er  inde. 
I  dette  tilfælde,  som  i  så  mange 
andre,  skrider  Herren  frem  til  sin 
egen  tid  og  på  sin  egen  måde. 

Vi  bereder  os  på  den  måde,  som 
Herren  har  foreskrevet.  Vi  holder  os 
parat  til  at  handle,  når  Herren  siger, 
at  tiden  er  inde.  Han  siger  til,  når 
tiden  er  moden  til  at  tage  det  næste 
skridt.  Indtil  videre  koncentrerer  vi 
os  om  vore  egne  opgaver  og  om  at 
gøre  det,  som  vi  er  blevet  bedt  om 
at  gøre  i  dag.  Og  vi  har  Herrens  ord 
i  tankerne:  »Se,  jeg  vil  fremskynde 
mit  værk  til  sin  tid«  (L&P  88:73). 
Folk,  som  ikke  anerkender  fortsat 
åbenbaring,  kommer  til  tider  i  vanskeligheder,  fordi  de  gør 
tingene  for  tidligt,  for  sent  eller  for  længe.  Tag  for  eksempel 
praktiseringen  af  flerkoneriet. 

Betydningen  af  Herrens  tidsplan  ses  også  i  hans  kost- 
love.  Herren  gav  en  kostvejledning  til  oldtidens  Israel. 
Langt  senere  har  han  på  grund  af  »de  onde  hensigter«, 
som  findes  i  »de  sidste  dage«  (L&P  89:4),  givet  os  et  vis- 
domsord,  som  er  tilpasset  vores  tid,  og  som  ledsages  af 
velsignelser,  som  vi  har  brug  for  i  vores  tid. 

Herrens  timing  har  også  betydning  for  de  vigtige  begi- 
venheder i  vores  eget  liv.  Et  dejligt  skriftsted  i  Lære  og 
Pagter  fortæller,  at  en  bestemt  åndelig  velsignelse  kommer 
til  os  »i  hans  egen  bestemte  tid  og  på  hans  egen  måde  og 
efter  hans  egen  vilje«  (L&P  88:68).  Dette  princip  gælder 

åbenbaring2  og  alle  de  vigtigste  begivenheder 
i  vores  liv:  Fødsel,  ægteskab,  død  og  sågar 
vore  flytninger  fra  et  sted  til  et  andet. 

Det  er  ikke  nok,  at  vi  bevæger  os  i  den  rig- 
tige retning.  Timingen  skal  være  rigtig,  og 
hvis  tiden  ikke  er  inde,  bør  vore  handlinger 
tilpasses  Herrens  tidsplan,  sådan  som  den 
åbenbares  af  hans  tjenere. 

For  flere  år  siden  bekendtgjorde  præsident 
Gordon  B.  Hinckley,  at  man  ville  opføre  et 
stort  antal  nye  templer,  ja,  man  ville  faktisk  for- 
doble antallet  af  fungerende  templer  fra  50  til 
cirka  100  på  få  år.  Flere  templer  har  altid  været 
vejen  frem,  men  før  Herrens  profet  gav  signal 
til  denne  byggeindsats,  kunne  ingen  med  rette 
have  sat  en  så  pludselig  og  voldsom  vækst  i 
værk  for  Kirken  og  dens  medlemmer.  Kun 
Herrens  profet  kunne  give  Kirken  besked  på  at 
fordoble  antallet  af  templer  i  løbet  af  få  år. 

I  min  tale  ved  oktoberkonferencen  i  2001 
gav  jeg  en  anden  illustration  -  betydningen  af 


at  følge  Herrens  timing,  når  vi  stræber  efter  at 
gøre  andre  interesseret  i  at  høre  evangeliets 
budskab.3  Evangeliets  forkyndelse  er  hans 
værk,  ikke  vores,  og  derfor  skal  det  udføres  i 
hans  bestemte  tid,  og  ikke  i  vores.  Der  er 
nationer  i  verden  i  dag,  som  skal  høre  evange- 
liet, inden  Herren  vender  tilbage.  Det  ved  vi, 
men  vi  kan  ikke  fremskynde  det.  Vi  må  vente 
på  Herrens  egen  bestemte  tid.  Han  skal  nok 
sige  til,  og  han  vil  åbne  dørene  eller  omstyrte 
murene,  når  tiden  er  inde.  Vi  bør  bede  om 
Herrens  hjælp  og  vejledning,  så  vi  kan  være 
redskaber  i  hans  hånd  til  at  forkynde  evange- 
liet til  de  nationer  og  folk,  som  er  parate  nu  - 
folk,  som  han  ønsker,  at  vi  skal  hjælpe  i  dag. 
Herren  elsker  alle  sine  børn,  og  han  ønsker,  at 
alle  skal  nyde  fylden  af  hans  sandhed  og  hans 
rige  velsignelser.  Han  ved,  hvornår  grupper 
eller  enkeltpersoner  er  parat,  og  han  ønsker, 
at  vi  skal  høre  efter  og  følge  hans  tidsplan  for 
forkyndelsen  af  evangeliet  for  dem. 


Vi  kan  få  en 
tydelig  illu- 
stration af 
betydningen  af 
timing  ved  at  se  på 
Herrens  jordiske 
virke  og  hans  efter- 
følgende instrukser 
til  sine  apostle. 

issionæren 
kan  lægge 
.planer  og 
yde  det  bedste,  som 
vedkommende  for- 
mår, men  det  ønskede 
resultat  er  afhængigt 
af  andres  handlefri- 
hed og  medvirken. 


Andres  handlefrihed 

Opnåelsen  af  nogle  vigtige  mål  i  vores  liv 
er  underlagt  mere  end  Herrens  timing.  Nogle 
personlige  mål  er  afhængige  af  andres  hand- 
lefrihed. Det  kommer  især  til  udtryk  i  to 
anliggender,  som  har  særlig  betydning  for 
unge  i  college-alderen,  nemlig  missionærdåb 
og  ægteskab. 

I  sommeren  2001  var  søster  Oaks  og 
jeg  i  Manaus  i  Brasilien.  Jeg  talte  til  omkring 
100  missionærer  i  den  pragtfulde  by  ved 
Amazonfloden.  Da  jeg  rejste  mig  for  at  tale, 
følte  jeg  mig  tilskyndet  til  at  lægge  de  notater, 
som  jeg  normalt  bruger  ved  sådanne  lejlighe- 
der, til  side  og  i  stedet  tale  om  betydningen  af 
timing  -  nogle  af  de  skriftstedet  og  princip- 
per, som  jeg  har  omtalt  her. 

Jeg  mindede  missionærerne  om,  at  nogle 
af  vore  vigtigste  planer  ikke  kan  føres  ud  i  livet 


uden  andres  handlefrihed  og  medvirken.  En 
missionær  kan  ikke  døbe  fem  mennesker  i 
denne  måned  uden  fem  andre  menneskers 
handlefrihed  og  medvirken.  Missionæren  kan 
lægge  planer  og  yde  det  bedste,  som  vedkom- 
mende formår,  men  det  ønskede  resultat  er 
afhængigt  af  andres  handlefrihed  og  medvirken. 
Derfor  bør  en  missionærs  mål  bygge  på  mis- 
sionærens personlige  handlefrihed  og  hand- 
linger, og  ikke  på  andres  handlefrihed  eller 
handlinger.  Men  det  her  er  ikke  tidspunktet  til 
at  gå  nærmere  ind  på,  hvad  jeg  fortalte  missio- 
nærerne om  målsætning.  I  stedet  vil  jeg  nævne 
nogle  andre  anvendelser  af  timing-princippet 
med  illustrationer  fra  hverdagen. 

Anvendelse  i  hverdagen 

Fordi  der  er  meget,  som  vi  ikke  er  herre 
over,  kan  vi  ikke  lægge  planer  for  alt,  hvad  vi 

ønsker  os.  Mange  vigtige  hændelser  finder  sted  på  tids- 
punkter, hvor  vi  ikke  havde  planlagt  det,  og  ikke  alle  sam 
men  er  lige  velkomne.  Selv  vore  mest  retfærdige  ønsker 
kan  glide  fra  os  eller  komme  til  os  på  andre  måder  eller 
andre  tidspunkter,  end  vi  havde  planlagt. 

For  eksempel  kan  vi  ikke  være  sikre  på,  at  vi  bliver  gift, 
så  hurtigt  som  vi  ønsker  det.  Et  ægteskab,  som  set  med 
vore  øjne  er  ganske  belejligt,  behøver 
ikke  altid  at  være  en  velsignelse.  Tag 
for  eksempel  min  hustru  Kristen. 
Hun  blev  ikke  gift,  før  mange  år  efter 
at  hun  havde  fuldført  sin  mission  og 
taget  sin  uddannelse. 

Timingen  af  et  ægteskab  er  måske 
det  bedste  eksempel  på  en  utroligt 
vigtig  begivenhed,  som  det  er  næ- 
sten umuligt  at  planlægge.  Som  alle 
andre  vigtige  jordiske  begivenheder, 
som  er  afhængige  af  andres  handle- 
frihed eller  Herrens  vilje  og  tidsplan, 
kan  ægteskabet  ikke  forudses  eller 
planlægges  med  sikkerhed.  Vi  kan 
og  bør  arbejde  på  og  bede  om  vore 
retfærdige  ønsker,  men  på  trods  af 
det  vil  mange  forblive  enlige  længe 
efter  det  tidspunkt,  hvor  de  ønsker 
at  blive  gift. 

Hvad  skal  vi  så  gøre  i  mellemtiden?  Tro  på  Jesus  Kristus 
forbereder  os  på  alt,  hvad  livet  måtte  bringe.  Den  form  for 
tro  bereder  os  på  at  tackle  livets  muligheder  -  at  drage 
fordel  af  dem,  som  vi  modtager,  og  holde  ud  i  skuffelserne 
over  dem,  som  går  tabt.  Når  vi  udøver  den  tro,  bør  vi 
beslutte  os  for  de  prioriteter  og  standarder,  som  vi  vil 
følge  i  de  sager,  som  vi  ikke  er  herre  over,  og  så  trofast 
følge  dem,  uanset  hvad  der  sker  med  os  på  grund  af 
andres  handlefrihed  eller  Herrens  timing.  Når  vi  gør  det, 
opnår  vi  en  fasthed,  som  giver  os  mening  og  fred.  Uanset 
hvilke  omstændigheder,  der  ligger  uden  for  vores  herre- 
dømme, kan  vi  være  urokkelige  i  vore  engagement  og 
standarder. 


Timingen  af  et  ægteskab  er  måske  det 
bedste  eksempel  på  en  utroligt  vigtig 

begivenhed,  som  det  er  næsten  umuligt  at 
planlægge.  Det  afhænger  af  andres 

handlefrihed  eller  Herrens  vilje  og  timing. 


Enlige  voksnes  engagement  og  tjeneste  kan  tjene 
som  et  anker  for  dem  i  de  vanskelige  år,  hvor  de  venter 
på  det  rette  tidspunkt  og  den  rette  person.  Deres  enga- 
gement og  tjeneste  kan  også  inspirere  og  styrke  andre. 
Det  er  et  klogt  menneske,  der  træffer  denne  beslutning: 
Jeg  vil  sætte  Herren  først  i  mit  liv,  og  jeg  vil  holde  hans 
bud.  Efterlevelsen  af  den  beslutning  ligger  inden  for 

enhvers  evner.  Vi  kan  leve  op  til 
den  beslutning,  uanset  hvad  andre 
vælger  at  gøre,  og  den  beslutning 
kan  være  et  anker  for  os,  uanset 
hvilken  tidsplan  Herren  har  for  de 
vigtigste  beslutninger  i  vores  liv. 
Kan  I  se  forskellen  på  at  for- 
pligte jer  til,  hvad  I  vil  gøre,  og  så 
det  at  planlægge,  at  I  vil  giftes,  når 
I  har  taget  jeres  eksamen,  eller  at 
I  vil  tjene  X  antal  kroner  på  jeres 
første  job? 

Hvis  vi  har  tro  på  Gud,  og  hvis  vi 
har  forpligtet  os  til  det  grundlæg- 
gende at  holde  hans  bud  og  sætte 
ham  først  i  vores  liv,  behøver  vi  ikke 
at  planlægge  hver  eneste  begiven- 
hed -  selv  ikke  betydningsfulde 
begivenheder  -  og  vi  bør  ikke  føle 
os  forkastet  eller  deprimeret,  hvis 
nogle  begivenheder  -  selv  meget  vigtige  begivenheder  - 
ikke  finder  sted  på  det  tidspunkt,  som  vi  havde  planlagt 
eller  håbet  eller  bedt  om. 

Forpligt  jer  til  at  sætte  Herren  først  i  jeres  liv,  hold  hans 
bud  og  gør,  hvad  Herrens  tjenere  beder  jer  om.  Så  har  I 
fødderne  på  vejen  til  evigt  liv.  Så  betyder  det  ikke  noget, 
om  I  kaldes  til  biskop  eller  hjælpeforeningspræsidentinde, 
om  I  er  gift  eller  enlig,  eller  om  I  dør  i  morgen.  I  ved  aldrig, 
hvad  der  sker.  Gør  jeres  bedste  i  det,  der  er  grundlæg- 
gende og  afgørende  for  jer,  og  sæt  så  jeres  lid  til  Herren  og 
hans  timing. 

Livet  tager  nogle  sære  smutveje.  Lad  mig  fortælle  nogle 
personlige  oplevelser,  som  illustrerer  dette. 

Grundfæst 
jeres  liv  på 
evige  prin- 
cipper, og  efterlev  så 
de  principper,  uanset 
hvad  der  sker,  eller 
hvad  andre  gør. 
Så  kan  I  afvente 
Herrens  timing  og 
være  sikker  på  et 
evigt  udbytte. 


Da  jeg  var  en  ung  mand,  regnede  jeg  med 
at  skulle  rejse  på  mission.  Jeg  blev  færdig 
med  skolen  i  juni  1950.  Tusinder  af  kilome- 
ter væk,  overskred  en  nordkoreansk  hær  en 
uge  senere  den  38.  breddegrad,  og  dermed 
var  vores  land  i  krig.  Jeg  var  17  år  gammel, 
men  som  medlem  af  Utahs  nationalgarde  fik 
jeg  snart  ordre  til  at  berede  mig  på  mobilise- 
ring og  aktiv  tjeneste.  Med  et  slag  oplevede 
jeg  og  mange  andre  unge  mænd  fra  min 
generation,  at  den  mission,  som  vi  havde 
lagt  planer  for  eller  set  frem  til,  ikke  skulle 
blive  til  noget. 

Et  andet  eksempel:  Da  jeg  havde  virket 
som  rektor  for  Brigham  Young  Univers ity 
i  ni  år,  blev  jeg  afløst.  Nogle  få  måneder 
senere  udpegede  Utahs  guvernør  mig  til  en 
tiårig  embedsperiode  som  højesteretsdom- 
mer. Dengang  var  jeg  48  år  gammel.  Min 
hustru  June  og  jeg  lagde  planer  for  resten 
af  vores  liv.  Vi  ville  begge  gerne  ud  på  den 


fuldtidsmission,  som  ingen  af  os  havde  haft 
mulighed  for  at  udføre.  Vi  planlagde,  at  jeg 
skulle  virke  som  højesteretsdommer  i  20 
år.  Når  de  to  tiårs  perioder  var  forbi,  ville 
jeg  være  cirka  69  år  gammel,  og  så  ville 
jeg  trække  mig  tilbage  fra  højesteret,  så 
vi  kunne  indsende  vores  missionærpapirer 
og  udføre  en  fuldtidsmission  sammen. 

Jeg  fejrede  min  69  års  fødselsdag  for  to 
år  siden,  og  jeg  huskede  tydeligt  den  betyd- 
ningsfulde plan.  Hvis  alt  var  gået,  som  vi 
havde  planlagt,  så  havde  jeg  indsendt  papi- 
rerne, så  jeg  kunne  komme  på  mission 
sammen  med  min  hustru  June. 

Fire  år  efter  at  vi  havde  lagt  de  planer, 
blev  jeg  kaldet  til  De  Tolv  Apostles  Kvorum 
-  noget  vi  aldrig  havde  drømt  om.  Da  jeg 
indså,  at  Herren  havde  andre  planer  og  en 
anden  tidsplan,  end  vi  havde  regnet  med, 
trak  jeg  mig  tilbage  fra  højesteret.  Men  det 
var  ikke  den  sidste  af  de  vigtige  ændringer. 

Pa  jeg  var  66,  døde  min  hustru  June  af  kræft.  To  år 
senere  giftede  jeg  mig  med  Kristen  McMain,  den  evige 
livsledsager,  som  nu  står  ved  min  side. 

Hvor  har  mit  liv  dog  udformet  sig  fundamentalt  anderle- 
des, end  jeg  havde  planlagt!  Min  karriere  ændrede  sig.  Mit 
privatliv  ændrede  sig.  Men  den  forpligtelse,  som  jeg  havde 
lovet  Herren  -  at  sætte  ham  først  og 
være  parat  til  hvad  som  helst,  han  ville 
forlange  af  mig  -  har  hjulpet  mig  gen- 
nem disse  forandringer,  som  har  evig 
betydning. 

Tro  på  og  tillid  til  Herren  giver  os 
styrke  til  at  acceptere  alt  og  holde 
ud,  uanset  hvad  der  sker  i  vores  liv. 
Jeg  vidste  ikke,  hvorfor  jeg  fik  et 
»nej«  som  svar  på  mine  bønner  om, 
at  min  hustru  gennem  mange  år 
måtte  blive  rask,  men  Herren  gav 
mig  en  bekræftelse  på,  at  det  var 
hans  vilje,  og  han  gav  mig  styrke  til 
at  acceptere  det.  To  år  efter  hendes 
død  traf  jeg  den  vidunderlige 
kvinde,  som  nu  er  min  hustru  for  al 
evighed.  Og  jeg  ved,  at  dette  også 
var  Herrens  vilje. 

Jeg  vil  vende  tilbage  til  det  emne,  som  jeg  begyndte 
med.  Sæt  ikke  hele  jeres  lid  til,  at  I  kan  planlægge  alle 
livet  begivenheder  -  selv  ikke  de  vigtige  begivenheder. 
Vær  parat  til  at  acceptere  Herrens  planlægning  og  andres 
handlefrihed  i  anliggender,  som  kommer  til  at  påvirke  jer. 
Selvfølgelig  skal  I  lægge  planer,  men  grundfæst  jeres  plan- 
lægning i  personlige  forpligtelser,  som  kan  hjælpe  jer 
igennem  alt,  hvad  der  måtte  ske.  Grundfæst  jeres  liv  på 
evige  principper,  og  efterlev  så  de  principper,  uanset 
hvad  der  sker,  eller  hvad  andre  gør.  Så  kan  I  afvente 
Herrens  timing  og  være  sikker  på  et  evigt  udbytte. 

Det  vigtigste  princip  i  forbindelse  med  timing  er  at  se 
tingene  i  det  store  perspektiv.  Det  jordiske  liv  er  blot  en 
lille  del  af  evigheden,  men  den  måde,  hvorpå  vi  opfører  os 
her  -  det  vi  bliver  til  i  kraft  af  vore  handlinger  og  ønsker, 


udfra  vore  pagter  og  ordinancer,  som  er  udført  for  os  ved 
den  rette  myndighed  -  former  vores  evige  fremtid.  Som 
profeten  Amulek  sagde:  »Dette  liv  er  tiden,  da  menne- 
skene skulle  berede  sig  til  at  møde  Gud«  (Alma  34:32). 
Den  kendsgerning  burde  få  os  til  at  se  tingene  i  det  store 
perspektiv  -  i  evighedens  tidsplan. 

Jeg  beder  til,  at  enhver  af  os  vil 
høre  og  følge  Herrens  ord  angå- 
ende vores  adfærd  i  det  jordiske  liv 
og  fastsætte  vore  standarder  og 
træffer  vore  beslutninger,  så  vi  kan 
være  i  harmoni  og  overensstem- 
melse med  vor  himmelske  Faders 
tidsplan.  ■ 

NOTER 

l.EvenAsIAm,  1982,  s.  93. 

2.  Se  Dallin  H.  Oaks,  »Undervisning  og  ind- 
læring ved  Anden«,  Liahona,  maj  1999, 
s.  21. 

3.  Se  »Forkynd  evangeliet«,  Liahona,  januar 
2002,  s.  8-9. 


Forpligt  jer  til  at  sætte  Herren  først  i  jeres 

liv,  hold  hans  bud  og  gorr  hvad  Herrens 

tjenere  beder  jer  om.  Så  har  I  fødderne 

på  vejen  til  evigt  liv. 


Taget  fra  en  tale  på  Brigham  Young 
Vniversity  den  29.  januar  2002. 


LAD  OS  TALE  OM  DET 

1.  Bed  familiens  medlemmer  om 
at  tale  om,  hvordan  deres  liv  kunne 
have  formet  sig  anderledes,  hvis  sådanne  begivenheder 
som  medlemskab  af  Kirken,  flytning  til  en  anden  by  eller 
ægteskab  havde  fundet  sted  flere  år  før  eller  efter  de  fak- 
tisk gjorde.  I  kan  skiftes  til  at  læse  op  fra  afsnittet  »Herrens 
timing«  og  tale  om,  hvordan  I  er  blevet  velsignet  ved  at 
have  været  parat  til  at  handle  ud  fra  Herrens  tidsplan. 

2.  Bed  et  familiemedlem  om  at  udføre  en  eller  anden 
opgave,  så  som  at  samle  noget  op  fra  gulvet  eller  skrive 
noget  på  et  stykke  papir.  Bagefter  forhindrer  du  vedkom- 
mende i  at  fuldføre  opgaven.  Tal  om  hvilken  rolle  handle- 
frihed og  andres  handlinger  spiller,  når  det  gælder  om  at 
nå  vores  mål.  Læs  afsnittene  »Andres  handlefrihed«  og 
»Anvendelse  i  hverdagen«.  Tal  om  oplevelser,  hvor  du 
havde  det  store  perspektiv  »for  øje«,  og  hvordan  det  hjalp 
dig  eller  en  anden  til  at  træffe  en  retfærdig  beslutning. 

Det  røde 
strikshalstør- 
klæde 

Hele  min  opvækst  havde  jeg  fået  at 
vide,  at  der  ikke  fandtes  nogen  Gud, 
men  et  jordskælv  og  et  par  missionærer 
hjalp  mig  med  at  finde  ham. 


HRIPSIME  ZATIKYAN  WRIGHT 

Jeg  blev  født  i  Armenien,  da  det  var  en  del  af 
Sovjetunionen.  Mine  forældre  lærte  mig  og  mine  to 
søskende  at  være  ærlige,  gode  og  moralsk  rene,  og 
de  gjorde  alt,  hvad  de  kunne  for  at  sikre  os  en  god  uddan- 
nelse. Men  noget  af  det  første,  jeg  lærte  i  børnehaven,  var, 
at  religion  var  opium  for  folket.  Og  indtil  jeg  var  12  år  gam- 
mel, vidste  jeg  ikke,  at  der  fandtes  en  Gud. 

Velsignet  være  dit  navn,  Gud 

Da  jeg  var  12,  lagde  et  frygteligt  jordskælv  90  procent  af 
min  fødeby  i  ruiner,  og  50.000  mennesker  omkom.  Jeg  var 
i  skole,  da  larmen  blev  højere  og  højere,  og  alting  omkring 
os  begyndte  at  ryste.  Jeg  blev  trukket  ind  i  den  skare,  som 
forsøgte  at  flygte  ud  af  skolen.  Midt  i  forvirringen  slog  det 
mig,  at  jeg  måske  aldrig  fik  min  familie  at  se  igen.  Netop  i 
det  øjeblik  fik  jeg  øje  på  et  rødt  strikhalstørklæde,  som  min 
mor  havde  strikket  til  mig.  Det  hang  i  en  gang  til  højre  for 
trappen.  Jeg  fulgte  en  tilskyndelse  til  at  forlade  mængden 
og  hente  halstørklædet.  I  selv  samme  øjeblik  rystede  jor- 
den for  tredje  og  sidste  gang,  og  jeg  så  trappen  styrte  sam- 
men, så  alle  mine  venner  blev  revet  med  ned.  Da  jeg  kom 
nogenlunde  til  mig  selv  igen,  opdagede  jeg,  at  hele  skolen 
var  en  stor  ruinhob  -  med  undtagelse  af  den  lille  plet,  hvor 
jeg  stod,  og  hvor  det  røde  striktørklæde  var. 


Hele  min  familie  på  fem  overlevede.  Da  min  far  så  min 
mor,  min  otte  måneder  gamle  søster,  min  syvårige  bror  og 
mig  sidde  midt  på  vejen,  efter  at  han  havde  ledt  efter  os  i 
syv  timer,  var  det  eneste,  han  sagde:  »Velsignet  være  dit 
navn,  Gud.«  Jeg  havde  mistet  mit  hjem,  men  for  første 
gang  hørte  jeg  Gud  nævnt. 

Jeg  følte  mig  hjemme 

Der  gik  elleve  år.  Jeg  havde  netop  taget  eksamen  fra  det 
medicinske  fakultet  i  Jerevan,  som  er  Armeniens  hovedstad, 
hvor  jeg  læste  til  øjenlæge.  Mens  jeg  deltog  i  noget  frivilligt 
velgørenhedsarbejde,  traf  jeg  to  sidste  dages  hellige  missio- 
nærer, og  vi  blev  gode  venner.  De  blev  budt  velkommen  i 
vores  hjem  som  alle  andre,  men  så  snart  de  begyndte  at  tale 
om  Gud,  blev  stemningen  meget  anspændt.  Mine  forældre 
sagde,  at  missionærerne,  »som  forkyndte  deres  religion«, 
ikke  var  velkomne  hos  os.  Personligt  var  jeg  ikke  interesse- 
ret i  religion,  men  jeg  havde  ikke  stoppet  dem,  for  der  var 
noget  særligt  ved  de  missionærers  blik  -  noget  uskyldigt, 
rent  og  storslået.  Jeg  var  meget  interesseret  i  at  finde  kilden 
til  det  lys,  som  jeg  så  i  deres  øjne. 

Da  mine  forældre  gav  udtryk  for  deres  misbilligelse, 
undlod  jeg  at  mødes  med  missionærerne,  og  til  sidst 
aftalte  jeg  at  mødes  med  dem  i  deres  kirkebygning,  men 

kun  for  at  fortælle  dem,  at  jeg  havde  for  travlt 
til  at  fortsætte  undervisningen.  Jeg  kom  en 
time  for  tidligt  til  vores  aftale,  så  jeg  trådte  ind 
i  et  lokale,  som  var  fyldt  med  stole,  og  der  sad 
omkring  15  mennesker.  Mens  jeg  sad  helt 
stille  og  bestræbte  mig  på  ikke  at  forstyrre 
nogen,  blev  jeg  overvældet  af  en  usædvanlig, 
men  alligevel  velkendt  følelse.  Jeg  havde  det, 
ligesom  dengang  jeg  var  fem  år  gammel  og 
kunne  løbe  hjem,  kramme  min  mor  og  for- 
tælle hende  alt,  hvad  jeg  havde  lavet  -  i  vishe- 
den om  at  hun  elskede  mig,  at  hun  altid  ville 
tage  sig  af  mig,  og  at  alt  nok  skulle  ordne  sig. 
Efter  mange  års  åndelig  omflakken,  vidste  jeg, 
at  jeg  var  hjemme. 

Den  nat  knælede  jeg  for  første  gang  i  mit 
liv  ned  og  bad  til  Gud.  Hvis  der  fandtes  en 
himmelsk  Fader,  ønskede  jeg,  at  han  skulle 
svare  mig  og  fortælle  mig,  om  det,  som  mis- 
sionærerne havde  sagt,  var  sandt,  og  vise  mig, 
hvorfor  jeg  følte  mig  anderledes  til  mode.  Det 
er  svært  at  beskrive,  hvad  der  så  skete.  Jeg 
havde  aldrig  før  følt  min  himmelske  Faders 


Jeg  fulgte  en  til- 
skyndeke  til  at 
forlade  mæng- 
den og  hente  halstør- 
klædet I  selv  samme 
øjeblik  rystede  jor- 
den for  tredje  og  sid- 
stegang, og  jeg  så 
trappen  styrte  sam- 
men, så  alle  mine 
venner  blev  revet 
med  ned. 

Heroven  På  sin 
dåbsdag  gik  Hripsime 
(til  højre)  alene  til 
kirke.  Mange  vennerr 
deriblandt  søster 
Anderson  (til  venstre), 
overværede  dåben.  I 
sidste  øjeblik  dukkede 
Hripsimes  mor  og  bror 
op.  Herunder:  Søster 
Zatikyan,  mens  hun 
tjente  som  missionær 
på  Tempelpladsen  i 
Salt  Lake  City. 


tilstedeværelse  så  håndgribeligt.  Jeg  vidste, 
at  han  elskede  mig.  Han  kendte  mig.  Han 
havde  altid  været  der.  Den  nat  sov  jeg  med 
en  stærk  vished  i  hjertet  om,  at  jeg  havde 
fundet  hjem. 

Jeg  begyndte  at  studere  evangeliet  meget 
omhyggeligt.  Efter  fire  måneders  intense 
studier  besluttede  jeg  mig  for  at  blive  døbt. 

Snart  blev  mit  liv  vendt  helt  på  hovedet. 
Jeg  mistede  mit  job  og  måtte  holde  op  som 
kandidat  på  hospitalet.  Da  mine  interesser  og 
værdier  ændrede  sig,  begyndte  mine  gamle 
venner  at  falde  fra.  Men  det,  der  var  sværest 
for  mig  at  acceptere,  var,  at  mine  forældre  var 
imod,  at  jeg  blev  døbt. 

Jeg  elskede  mine  forældre  meget  højt. 
De  havde  givet  alt,  for  at  jeg  kunne  få  den 
bedst  mulige  uddannelse  og  opvækst.  De 
var  stolte  af  mine  præstationer.  Men  da  de 


hørte  om  min  beslutning,  rystede  det  dem. 
Det  var  første  gang,  jeg  havde  haft  lyst  til  at 
gøre  noget,  som  de  ikke  støttede  mig  i,  og 
det  var  meget  svært  for  os  alle  sammen. 
Men  jeg  vidste,  at  Gud  ønskede,  at  jeg 
skulle  døbes.  Så  selv  om  min  familie  skulle 
fornægte  mig,  kunne  jeg  ikke  fornægte  min 
himmelske  Fader. 

Min  familie  tog  ikke  imod  indbydelsen  til 
at  overvære  min  dåb,  så  på  min  dåbsdag  gik 
jeg  alene  hen  til  kirken.  Der  var  mange 
mennesker  til  stede  ved  dåben,  men  jeg 
følte,  at  de  eneste  »familiemedlemmer«  var 
de  to  missionærer.  Men  da  jeg  vendte  mig 
om  for  at  gå  hen  til  dåbsbassinet,  fik  jeg  øje 
på  min  mor  og  min  bror.  Det  var  den  lykke- 
ligste dag  i  mit  liv,  Min  families  tilstedevæ- 
relse var  som  en  solstråle,  der  varslede  om 
bedre  tider. 

Jeg  forkynder  evangeliets  lys 

Det  følgende  år  var  fyldt  med  velsignelser.  Udover 
mine  kaldelser  i  grenen  og  meget  frivilligt  arbejde  fandt 
jeg  arbejde  på  et  privathospital  og  var  således  i  stand  til  at 
fortsætte  min  uddannelse.  Min  mor  overværede  Kirkens 
møder  flere  gange  efter  min  dåb,  og  hun  blev  medlem  af 
Kirken  fem  måneder  senere.  Men  hvad  der  var  vigtigst  af 
alt,  jeg  følte  min  himmelske  Faders  kærlighed,  og  jeg  vid- 
ste, at  jeg  endelig  var  på  vej  hjem. 

Jeg  ville  gerne  fortælle  andre  om  det  lys,  som  evangeliet 
havde  bragt  ind  i  mit  liv,  så  præcis  et  år  efter  min  dåb  ind- 
sendte jeg  mine  missionærpapirer.  Jeg  håbede,  at  min  fars 
hjerte  var  blevet  mildere  stemt,  så  jeg  fortalte  ham  om  min 
beslutning.  Hans  reaktion  var  uventet  ophidset.  Jeg  sad  helt 
stille  inde  på  mit  værelse  resten  af  aftenen,  og  efter  arbejde 
den  næste  dag  var  jeg  bange  for  at  gå  hjem.  Jeg  arbejdede 
stadig,  da  min  far  trådte  ind  på  min  arbejdsplads.  Efter  en 
lang  pause  spurgte  han  endelig:  »Vil  du  virkelig  forlade  alt 
dette  -  dit  hjem,  dine  venner,  din  uddannelse  og  dit  arbejde 
-  bare  for  at  rejse  et  sted  hen,  som  du  slet  ikke  kender?«  Jeg 
svarede:  »Ja.«  Derefter  talte  vi  ikke  sammen,  før  den  dag 
hvor  jeg  rejste  på  mission.  Den  dag  oprandt  kun  ti  dage 
efter,  at  jeg  havde  modtaget  min  kaldelse  til  at  tjene  i  missio- 
nen på  Tempelpladsen  i  Salt  Lake  City  i  Utah. 

Et  ekstra  eksemplar  af  Mormons  Bog 

Da  jeg  rejste  på  mission,  var  min  mor  og  min  søster 
medlemmer  af  Kirken.  Seks  måneder  senere  skrev  min  mor 
til  mig:  »Jeg  har  fundet  et  ekstra  eksemplar  af  Mormons 
Bog  her  i  vores  hjem.  Din  far  sagde,  at  det  nok  bare  var  mit 
eksemplar,  som  jeg  havde  lagt  et  forkert  sted.  Jeg  er  så  glad. 
Der  er  ved  at  ske  noget.«  Senere  fandt  vi  ud  af,  at  min  far 
fire  måneder  efter  at  jeg  var  taget  af  sted,  havde  standset 
missionærerne  på  gaden  og  spurgt  dem,  hvordan  det  var  at 
være  på  mission,  hvor  de  spiste  og  sov,  hvordan  de  fik 
penge,  og  hvordan  de  arbejdede.  Han  ville  vide,  hvorfor 
denne  kirke  betød  mere  for  mig  end  noget  andet. 

Otte  måneder  efter  at  jeg  var  rejst,  modtog  jeg  det  før- 
ste brev  fra  far.  Han  skrev:  »Den  2.  december  2000  blev 
jeg  døbt.  Lidt  efter  lidt  har  jeg  lært  evangeliet  at  kende. 
Jeg  er  så  stolt  af  dig.  Jeg  er  så  stolt  af  min  pige,  som  ikke 
gav  op,  og  som  fik  os  trukket  ind  på  denne  sti.«  Da  min 
mission  var  forbi,  var  hele  min  familie  blevet  konverteret 


Da  Hripsime  havde  fuldført  sin  mission,  var  hele  hendes  familie 
og  mange  slægtninge  og  venner  blevet  døbt  (øverst);  deriblandt 
hendes  far  (herover),  som  skrev:  »Jeg  er  så  stolt  af  min  pige, 
som  ikke  gav  op,  og  som  fik  os  trukket  ind  på  denne  sti.« 

til  evangeliet,  og  mange  slægtninge  og  venner  havde 
besluttet  sig  for  at  blive  medlemmer  af  Kirken. 

Livet  i  lyset 

På  grund  af  de  sandheder,  som  jeg  har  lært  at  kende, 
føler  jeg  mig  forpligtet  til  at  leve  et  meningsfyldt  liv.  Jeg 
ved,  at  Gud  lever,  og  at  han  kender  enhver  af  os.  Det 
betyder  ikke  noget,  hvilken  uddannelse  eller  baggrund  vi 
har;  når  vi  lever  nært  til  ham,  kan  vi  fornemme  hans  kær- 
lighed. Jeg  ved  dette,  ikke  fordi  mine  forældre  har  lært 
mig  det,  ikke  fordi  alle  andre  troede  på  det,  men  fordi 
jeg  har  følt  det  med  hele  mit  hjerte.  Det  lys,  som  jeg  så 
skinne  i  de  første  missionærers  øjne,  var  det  samme  lys, 
som  jeg  følte,  da  jeg  besøgte  kirkebygningen  for  første 
gang  og  vidste,  at  jeg  var  kommet  hjem.  Det  er  det  lys, 
jeg  har  set  i  øjnene  på  min  familie,  når  de  en  efter  en  er 
kommet  ind  i  Kirken.  Og  det  er  det  lys,  som  beskrives  i 
skrifterne:  »Og  dersom  I  kun  har  øje  for  min  ære,  skal 
jeres  hele  legeme  blive  opfyldt  med  lys«  (L&P  88:67).  ■ 

Hripsime  Zatikyan  Wright  er  medlem  af  Salt  Lake  University 
3-  Ward  i  University  1.  Stav  i  Salt  Lake  City. 

Hvordan  forbereder  jeg  mig  bedst  på  at  modtage 
Det  Melkisedekske  Præstedømme? 

Svarene  er  ment  som  en  hjælp  og  vejledning  og  er  ikke  en  officiel  udtalelse  om  Kirkens  lære. 


L I A  H  0  N  A 


Det  Aronske  Præstedømme  er  det 
mindre  præstedømme,  som 
besidder  »nøglerne  til  engles 
betjening  og  det  forberedende  evangelium, 
hvilket  evangelium  er  evangeliet  til  omven- 
delse og  dåb  og  syndsforladelse«  (L&P 
84:26-27).  Det  højere  præstedømme  er 
opkaldt  efter  Melkisedek,  en  højpræst  fra 
Det  Gamle  Testamente,  og  det  besidder 
»nøglen  til  rigets  hemmeligheder,  ja,  nøg- 
len til  Guds  kundskab«  (L&P  84:19). 
Eftersom  Det  Melkisedekske  Præstedømme 
omfatter  retten  til  at  forrette  de  højere 
ordinancer  og  give  åndelige  velsignelser, 
bygger  de  erfaringer,  som  du  gør  dig,  når 
du  modtager  det  højere  præstedømme, 
videre  på  de  erfaringer,  du  gjorde  dig  som 
diakon,  lærer  og  præst. 

Blandt  andet  kan  diakoner  uddele 
nadveren  og  indsamle  fasteoffer;  lærere 
kan  forberede  nadveren  og  gå  ud  som 
hjemmelærere;  og  præsterne  kan  døbe, 


Ved  af  lære  at  udføre 
dine  pligter  i  Det 
Aronske  Præstedømme 
forbereder  du  dig 
på  at  modtage  Det 
Melkisedekske 
Præstedømme. 

Bærere  af  Det  Aronske 
Præstedømme  bør 
holde  sig  selv  værdige 
på  enhver  måde,  mens 
de  bereder  sig  på  at 
modtage  det  hø'\ere 
præstedømme. 

Lær  at  være  ansvarlig. 
Der  følger  meget  ansvar 
med  Det  Melkisedekske 
Præstedømme. 

At  handle  i  præstedøm- 
met er  at  handle  i  Jesu 
Kristi  navn.  Søg  ham 
gennem  bøn,  faste, 
skriftstudium,  efterle- 
velse af  budene  og  ved 
at  tjene  andre. 


velsigne  nadveren  og  ordinere  andre 
præster,  lærere  og  diakoner.  Skønt  disse 
ansvar  under  Det  Aronske  Præstedømme 
alle  er  åndelige  aktiviteter,  så  er  Det 
Melkisedekske  Præstedømmes  ordinancer 
og  ansvar  endnu  mere  åndelige.  Når  du 
derfor  bereder  dig  på  at  modtage  det  høj- 
ere præstedømme,  bør  du  også  berede 
dig  åndeligt  på  større  ansvar,  såsom  at 
overdrage  Helligåndsgaven  og  give  præste- 
dømmevelsignelser. 

En  stor  del  af  din  forberedelse  bør  bestå 
i  at  udføre  alle  dine  pligter  i  Det  Aronske 
Præstedømme  flittigt  og  ære  enhver  kal- 
delse, som  du  modtager.  Din  forberedelse 
bør  omfatte  enhver  aktivitet,  som  kan 
drage  dig  nærmere  Frelseren,  for  det  er  jo 
hans  præstedømme,  du  forbereder  dig  på 
at  modtage,  og  hans  myndighed,  du  benyt- 
ter til  at  velsigne  andre.  Disse  aktiviteter 
omfatter  bøn,  faste,  studium  af  skrifterne, 
overholdelse  afbudene,  afholdelse  fra  ver- 
dens skadelige  påvirkninger  og  ved  at  tjene 
andre. 

LÆSERE 


Du  har  modtaget  Det 
Aronske  Præstedømme,  så 
du  er  allerede  begyndt  at 
forberede  dig  på  at  mod- 
tage Det  Melkisedekske 
Præstedømme.  Du  skal  udføre  dine 
ansvar  i  Det  Aronske  Præstedømme, 
som  du  nu  bærer,  for  du  får  større 
ansvar  senere. 

Oyunsuren  Bandt,  20,  Old  Darkhan  Gren, 
Ulan-Bator  Nordre  Distrikt  i  Mongoliet 


Grundlæggende  for  både  Det 
Aronske  og  Det  Melkisedekske 
Præstedømme  er  tanken 
om  at  tjene.  Præstedømme 
er  tjeneste.  Det  Aronske 
Præstedømme  forbereder  dem,  der  værdigt 
bærer  det,  til  at  udføre  større  tjeneste  som 
bærere  af  Det  Melkisedekske  Præstedømme. 
Som  forberedelse  kan  du  læse  Lære  og 
Pagter  afsnit  84.  Hold  budene,  så  kan  du 
glæde  andre  ved  din  trofasthed. 
Ældste  Jeffrey  Jardine,  21, 
Salta-missionen  i  Argentina 


De  ansvar  og  erfaringer, 


som  vi  har  i  forbindelse  med 
Det  Aronske  Præstedømme, 
er  fantastiske,  og  det  samme 
er  den  Ånd,  vi  føler.  Men  i 
kraft  af  Det  Melkisedekske  Præstedømme 
kan  vi  blive  mere  modne  og  ansvarlige  og 
opleve  større  kærlighed,  glæde  og  god- 
hed. Vi  skal  studere  og  bede,  når  vi  forbe- 
reder os  på  at  modtage  Det  Melkisedekske 
Præstedømme. 
John  Louie  Ambrosio,  1 8, 
Catania  1 .  Gren  i  Catania  Distrikt  i  Italien 

At  deltage  i  seminar  og  andre 
klasser  i  Kirken  hjalp  mig  til  bedre 
at  forstå,  hvad  det  højere  præste- 
dømme er.  Især  granskede  jeg 
Lære  og  Pagter  13,  20,  84  og  107. 
De  skriftsteder  indeholder  stor  kundskab  om  de 
to  præstedømmer.  Jo  mere  jeg  stræber  efter  at 
ære  præstedømme,  desto  større  betydning  får 
det  for  mig. 

Humberto  Martins  de  Araujo  Junior,  22, 
Caefés  1 .  Ward  i  Paulista  Stav  i  Olinda  i  Brasilien 

Hvis  vi  studerer,  beder  og  holder  budene,  er 
vi  parat  til  at  modtage  Det  Melkisedekske 
Præstedømme.  Herren  har  sagt:  »Jeg  vil  give 
menneskenes  børn  linie  på  linie«  (2  Nephi 
28:30).  Det  betyder,  at  vi  skal  arbejde  flittigt, 
men  udvise  tålmodighed,  så  vi  kan  udvikle  os 
inden  for  evangeliet. 
Grigoijan  Babken,  I  8, 
Komitas  Gren,  Jerevan  Distrikt  i  Armenien 

Hvis  du  udøver  dit  præstedømme  i 
godgørende  tjeneste  for  andre  og 
stræber  efter  at  ære  din  kaldelse 

yBN.    7    '  J     som  præst,  forbereder  du  dig  gan- 
ske naturligt  på  velsignelserne  ved 
at  tjene  i  Det  Melkisedekske  Præstedømme  og 
virke  som  missionær. 

Ældste  Benny  C.  Smith,  20, 
Santiago  Øst-missionen  i  Chile 

Når  jeg  tænker  på  præstedømmet,  fornemmer 
jeg,  hvor  meget  vor  himmelske  Fader  og  Jesus 
Kristus  elsker  os.  Det  er  et  stort  privilegium  at  for- 
rette de  ordinancer,  som  er  nødvendige  for  frelse, 
så  det  er  vigtigt  at  være  værdig.  Jeg  holder  meget 
af  Frelserens  ord:  »Hvad  slags  mænd  burde  I  da 
ikke  være?  Sandelig  siger  jeg  jer:  Som  jeg  er« 
(3  Nephi  27:27). 
Nick  Chemezov,  1 8, 
Kharkivska  Gren,  Kiev  Distrikt  i  Ukraine 


»(Vi)  kommer...  til 
jer  -  mine  unge  brø- 
dre i  det  Aronske 
Præstedømme.  Vi  har 
brug  for  jer.  Ligesom 
Helamans  2000  unge 
krigere,  er  I  også  de 
åndelige  sønner  af 
Gud,  og  I  kan  også 
blive  fyldt  med  kraft 
til  at  opbygge  og  for- 
svare hans  rige.  Vi 
har  brug  for,  at  I  vær- 
digt indgår  pagter, 
akkurat  som  de 
gjorde.  Vi  har  brug 
for,  at  I  samvittig- 
hedsfuldt er  lydige  og 
trofaste,  ligesom  de 
var.« 

Ældste  M,  Russell  Ballard 
fra  De  Tolv  Apostles 
Kvorum,  »Den  bedste 
generation  af 
missionærer«,  Liahona, 
november  2002,  s.  47. 


Det  Aronske  Præstedømme  er  ef  forbered- 
ende præstedømme.  Det  antyder,  at  Det 
Melkisedekske  Præstedømme  rummer  andre 
opgaver.  Ordinancer  såsom  celestialt  ægte- 
skab udføres  af  dem,  der  bærer  det  højere 
præstedømme.  Hvis  du  lever  op  til  dine 
ansvar  i  Det  Aronske  Præstedømme,  forbere- 
der du  dig  på  at  modtage  Det  Melkisedekske 
Præstedømme. 

Ældste  Raul  Alvarez  Comesana,  23,  Montevideo  1 0. 
Word  i  Montevideo  Vest  Stav  i  Uruguay 

En  ung  mand  kan  ikke  opleve  noget  mere 
helligt  end  at  modtage  Det  Melkisedekske 
Præstedømme.  Ansvaret  er  større,  men  det  er 
velsignelserne  også,  hvis  vi  ærer  vores  ansvar. 
Den  bedste  forberedelse  er  at  leve  værdigt 
hver  dag. 

Moisés  Nefi  Morales  Gonzåles,  1  7, 
Novo/  Word,  Ventanilla  Stav  i  Peru 


HVAD  MENER  DU? 

Kære  unge  læsere:  Send  os  jeres  svar 
på  nedenstående  spørgsmål  sammen 
med  dit  navn,  din  alder,  din  privat- 
adresse samt  ward  eller  gren  og  stav. 
Vedlæg  et  foto  af  dig  selv.  Send  dit  svar, 
så  vi  har  det  senest  den  1.  november 
2003-  Send  det  til  Questions  &  Answers 
11/03,  Liahona,  50  East  North  Temple 
Street,  Salt  Lake  City,  UT  84150-3220, 
USA,-  eller  send  det  som  e-mail  til 
cur-liahona-imag@ldschurch .  org. 

SPØRGSMÅL 

»Jeg  kæmper  med  de  samme  fristelser  igen 
og  igen,  selv  om  jeg  for  mange  år  siden 
besluttede  at  modstå  dem  og  har  gjort  det 
indtil  videre.  Hvorfor  anerkender  Herren 
ikke  min  beslutning  og  fjerner  fristelsen?«  I 

VI    LYTTER    TIL 
PROFETENS    RØST 


»Det  lille  lokomotiv, 

som  kunne« 


JL 

m 


Præsident  James  E. 
Faust  gør  brug  af 
en  populær  børne- 
bog til  at  lære  os, 
hvor  villigt  vi  bør 
tjene  Herren. 


PRÆSIDENT  JAMES  E.  FAUST 

Andenrådgiver  i  Det  Første  Præsidentskab 


Jeg  hørte  første  gang  den  vidunder- 
lige historie  om  Det  lille  lokomo- 
tiv, som  kunne,  da  jeg  var  omkring 
10  år.  Som  barn  var  jeg  interesseret  i  hi- 
storien, fordi  togets  vogne  var  fyldt  med 
tøjdyr,  en  tøjklovn,  lommeknive,  pusle- 
spil og  bøger,  såvel  som  lækre  ting,  man 
kunne  spise.  Men  det  lokomotiv,  som 
trak  vognene  over  bjerget,  brød  sam- 
men. Historien  fortæller,  at  et  større  pas- 
sagerlokomotiv kom  forbi  og  blev  bedt 
om  at  trække  vognene  over  bjerget,  men  han  ville  ikke 
nedlade  sig  til  at  trække  det  lille  tog.  Et  damplokomo- 
tiv kom  forbi,  men  han  ville  heller  ikke  nedlade  sig  til 
at  hjælpe  det  lille  tog  over  bjerget,  fordi  han  var  et 
godslokomotiv.  Et  gammelt  lokomotiv  kom  forbi,  men 
han  ville  ikke  hjælpe,  fordi,  som  han  sagde:  »Jeg  er  så 
træt.  Jeg  kan  ikke.  Jeg  kan  ikke.  Jeg  kan  ikke.« 

Så  kom  et  lille  blåt  lokomotiv  ned  ad  sporet,  og  hun 
blev  bedt  om  at  trække  vognene  over  bjerget  til  bør- 
nene på  den  anden  side.  Det  lille  lokomotiv  svarede: 
»Jeg  er  jo  så  lille.  Og  jeg  plejer  kun  ...  at  hjælpe  til  på  sta- 
tionen derhjemme.  Jeg  har  aldrig  før  prøvet  at  køre  over 
et  bjerg.«  Men  hun  bekymrede  sig  over,  at  børnene  på 
den  anden  side  af  bjerget  ville  blive  skuffede,  hvis  de 


ikke  fik  alle  de  gode  ting  i  vognene.  Så 
sagde  hun:  »Jeg  tror,  jeg  kan.  Jeg  tror,  jeg 
kan.  Jeg  tror,  jeg  kan.«  Og  hun  koblede  sig 
selv  til  det  lille  tog.  »Fut,  fut,  tøf,  tøf,«  sagde 
det  lille  blå  lokomotiv.  »Jeg  tror,  jeg  kan. 
Jeg  tror,  jeg  kan.  Jeg  tror,  jeg  kan.  Jeg  tror, 
jeg  kan.  Jeg  tror,  jeg  kan.  Jeg  tror,  jeg  kan. 
Jeg  tror,  jeg  kan.«  Med  denne  indstilling 
nåede  det  lille  lokomotiv  bjergets  top  og 
kørte  ned  ad  den  anden  side  og  sagde: 
»Jeg  kunne  godt.  Jeg  kunne  godt.  Jeg 
kunne  godt.  Jeg  kunne  godt.  Jeg  kunne 
^^^^^1    godt.  Jeg  kunne  godt.«1 

Nogle  gange  bliver  vi  alle  bedt  om  at 
anstrenge  os  og  gøre  mere,  end  vi  tror,  vi  kan.  Ligesom 
»Det  lille  lokomotiv,  som  kunne«,  skal  vi  være  på  det  rette 
spor  og  udvikle  vore  talenter.  For  at  blive  på  det  rette  spor 
må  vi  ære  og  opretholde  [vore  præstedømmeledere] . 

Jeg  håber,  at  vi  ikke  er  som  det  store  passagerloko- 
motiv, for  stolt  til  at  acceptere  de  opgaver,  vi  får.  Jeg  hel- 
ler ikke,  at  vi  bliver  som  det  lille  godstog,  som  var  uvillig 
til  at  køre  den  »ekstra  mil«  i  andres  tjeneste. 

Jeg  håber,  at  vi  alle  kan  være  som  »Det  lille  lokomotiv, 
som  kunne«.  Det  var  ikke  særlig  stort,  det  havde  kun 
været  brugt  til  at  skifte  vogne  med,  og  havde  aldrig  kørt 
over  et  bjerg,  men  det  var  villigt.  Det  lille  lokomotiv 
koblede  sig  til  det  strandede  tog,  tøffede  op  til  bjergets 
top  og  futtede  ned  ad  bjerget,  idet  hun  sagde:  »Jeg 
kunne  godt.«  Vi  skal  hver  især  bestige  bjerge,  som  vi 
aldrig  har  besteget  før.  • 

Taget  fra  en  tale  ved  oktoberkonferencen  2002. 

NOTE 

1.  »Det  lille  lokomotiv,  som  kunne«,  genfortalt  af  Watty  Piper,  Carlsen  if, 
København,  1979. 


FOTO:  DON  BUSATH; 
ILLUSTRATION:  MARK  THOMPSON 

Tempelkort 


I  hele  2003  indeholder  Lille  Liahona  tempelkort.  Tag 
kortene  ud  afbladet,  lim  dem  på  karton  og  klip  dem  ud. 


Templet  i  Memphis 
i  Tennessee 

Indviet  den  23.  april  2000 
af  præsident  James  E.  Faust 


Templet  i  Tampico 
i  Mexico 


Indviet  den  20.  maj  2000 

af  præsident  Thomas  S.  Monson 


Templet  i  Quebec 
i  Montreal 


Indviet  den  4.  juni  2000 

af  præsident  Gordon  B.  Hinckley 


Templet  i  Reno 
i  Nevada 

Indviet  den  23.  april  2000 

af  præsident  Thomas  S.  Monson 


Templet  i  Nashville 
i  Tennessee 

Indviet  den  21.  maj  2000 
af  præsident  James  E.  Faust 


Templet  i  San  José 
i  Costa  Rica 


Indviet  den  4.  juni  2000 
af  præsident  James  E.  Faust 


Templet  i  Cochabamba 
i  Bolivia 

Indviet  den  30.  april  2000 

af  præsident  Gordon  B.  Hinckley 


Templet  i  Villahermosa 
i  Mexico 

Indviet  den  21.  maj  2000 

af  præsident  Thomas  S.  Monson 


Templet  i  Fukuoka 
i  Japan 

Indviet  den  11.  juni  2000 

af  præsident  Gordon  B.  Hinckley 

FÆLLESTID 


Kristi  lys 


VICKI  MATSUMORI 


»Jeg  er  vejen  og  sandheden  og  livet;  ingen  kommer 
til  Faderen  uden  ved  mig«  (Joh  14:6). 

Hvad  udsender  lys?  Et  stearinlys,  en  lygte,  en 
el-pære  og  stjernerne.  Hvad  er  vores  allerstør- 
ste lyskilde?  Nej,  det  er  ikke  solen.  Det  er 
Jesus  Kristus.  Han  har  sagt:  »Jeg  er  verdens  lys.  Den,  der 
følger  mig,  skal  aldrig  vandre  i  mørke,  men  have  livets 
lys«  (Joh  8:12). 

Dette  lys  »gives  alle  mennesker,  for  at  de  kan  kende 
godt  og  ondt«  (Moroni  7:16).  Enhver  af  os  har  Kristi  lys 
til  at  hjælpe  os  med  at  vælge  det  rette. 

Ældste  Robert  D.  Hales  fra  De  Tolv  Apostles 
Kvorum  minder  os  om,  hvordan  vi  opnår  åndeligt  lys: 
»Da  jeg  var  dreng,  cyklede  jeg  hjem  fra  basketball  om 
aftenen.  Jeg  satte  en  lille,  pæreformet  dynamo  til  mit 
cykeldæk.  Når  jeg  så  trådte  i  pedalerne,  drejede  hjulet 
den  lille  dynamo  rundt,  som  producerede  elektricitet 
og  gav  et  velkomment  lys  ...  Jeg  fandt  hurtigt  ud  af,  at 
hvis  jeg  holdt  op  med  at  træde  i  pedalerne,  gik  lyset 
ud.  Jeg  fandt  også  ud  af,  at  når  jeg  trådte  ivrigt  i  peda- 
lerne, blev  lyset  klarere,  og  mørket  foran  mig  [blev 
tvunget  bort].« 

Ældste  Hales  forklarer,  at  »åndeligt  lys  sker  ved  dag- 
ligt at  træde  i  pedalerne  rent  åndeligt.  Det  sker  ved  at 
bede,  studere  skrifterne,  faste  og  tjene  -  ved  at  efter- 
leve evangeliet  og  adlyde  befalingerne«  (»Ud  af  mørket 
til  sit  underfulde  lys«,  Liahona  4  juli  2002,  s.  48). 

Når  vi  efterlever  evangeliet  og  holder  budene,  kan  vi 
altid  have  Kristi  lys  med  os. 

Glasmosaik 

Overfør  billedet  på  side  6  til  et  stykke  hvidt  papir  og 
farvelæg  billedet.  Stryg  forsigtigt  salatolie  på  billedet 


med  en  pensel  og  dup  det  væk  med  et  håndklæde. 
Ældste  Dieter  F.  Uchtdorf  fra  De  Halvfjerds'  Præsidium 
sagde,  at  da  han  var  dreng,  var  der  i  hans  »kirkebygning 
en  glasmosaik  af  Joseph  Smith  i  den  hellige  lund.  Når 
solen  skinnede  igennem  det,  fornemmede  jeg,  at  histo- 
rien, som  det  illustrerede,  og  som  jeg  havde  hørt  om  i 
Primary,  var  sand«  (Liahona,  april  1999,  s.  L3).  Hæng  dit 
billede  op  i  et  vindue,  så  det  kan  minde  dig  om  det  lys, 
som  Frelseren  skænker  dig. 

Forslag  til  fællestid 

1.  Del  børnene  op  i  grupper,  og  lad  hver  gruppe  læse, 
illustrere  eller  fortælle  om  noget,  som  Jesus  gjorde  eller 
sagde,  såsom  at  bespise  mængden  (Matt  15:32-38),  udvise 
medfølelse  (Matt  14:14),  ære  sin  mor  (Joh  19:26-27),  bede 
(Matt  6:9-13)  og  at  blive  døbt  (Matt  3:13-17).  Fortæl,  at  bør- 
nene kan  hjælpe  andre  ved  at  være  venlige,  betale  fasteof- 
fer, adlyde  deres  forældre  og  følge  Frelseren.  Tegn  en  linje  på 
tavlen  og  skriv  udfor  den:  »Dårligt«,  »Acceptabelt«,  »Godt«. 
Lad  børnene  læse  Matt  3:16-17  højt.  Anbring  et  billede  af 
Jesus  lige  over  »Godt«.  Spørg:  »Hvorpå  linjen  skal  verden 
mon  anbringes?«  Lad  børnene  stille  beslutte  sig  for,  hvorpå 
linjen  de  skulle  anbringes,  og  hvor  de  gerne  ville  anbringes. 
Syng  sange  eller  salmer  om  Frelseren. 

2.  På  stearinlysformede  papirstrimler  skriver  du  situa- 
tioner som:  »Du  finder  en  cigaret.  Du  og  dine  venner 
beslutter  at  ryge  den«,  og  »Du  ser  din  mor  lave  aftens- 
mad. Du  beslutter  at  hjælpe  hende«.  Sæt  store  billeder  af 
et  bjerg  og  en  skæppe  op  på  væggen.  Lad  børnene  læse 
Matt  5:14-16  og  tale  om,  hvad  det  betyder  at  lade  deres 
lys  »skinne  for  mennesker«.  Lad  børnene  skiftes  til  at 
vælge  et  »lys«.  Og  bed  dem  så  finde  ud  af,  om  situationen 
hører  til  på  bjerget  eller  under  skæppen.  Syng  sange  eller 
salmer  om  at  vælge  det  rette.  • 

HISTORIER  FRA  DET  NYE  TESTAMENTE 


PAULUS 

OG  SILAS 
I  FÆNGSEL 


Paulus  og  hans  ven  Silas  forkyndte  evangeliet.  Pigen  fulgte 
efter  dem,  og  Paulus  sagde,  at  den  onde  ånd  skulle  forlade 
hende.  Hendes  herrer  blev  vrede.  Nu  da  den  onde  ånd  var 
væk,  kunne  de  ikke  tjene  flere  penge. 

ApG  16:17-19 


En  pige  var  besat  af  en  ond  ånd.  Folk  kunne  lide  at  høre 
den  onde  ånd  tale,  så  de  betalte  de  mænd,  som  var  sam- 
men med  hende  for  at  høre,  hvad  ånden  havde  at  sige. 

ApG  16:16 


Mændene  førte  Paulus  og  Silas  hen  til  byens  embedsmænd 
og  sagde,  at  Paulus  og  Silas  lavede  ballade  i  byen. 
Embedsmændene  troede  på  folket. 

ApG  16:19-22 


8 


Folk  blev  vrede,  og  de  piskede  Paulus  og  Silas  og  satte  dem  i  fængsel. 


ApG  16:22-24 


Den  nat  bad  Paulus  og  Silas  og  sang  salmer  for  vor  himmelske  Fader.  Alle  i  fængslet  kunne  høre  dem.  Pludselig  begyndte 
jorden  at  ryste.  Fængslet  rystede,  og  dørene  sprang  op. 

ApG  16:25-26 

Vagten  vågnede,  fik  øje  på  de  åbne  døre  og  troede,  at  fangerne  var  stukket  af.  Paulus  fortalte  ham,  at  alle  fangerne  var  der 
endnu.  Vagten,  der  var  klar  over,  at  det  var  Gud,  som  havde  fået  jorden  til  at  ryste,  og  dørene  til  at  springe  op,  knælede 
foran  Paulus  og  Silas  og  spurgte,  hvordan  han  kunne  blive  frelst. 

ApG  16:27-30 


Paulus  og  Silas  underviste  vagten  i  evangeliet.  De  forlod 
fængslet  og  døbte  ham.  De  døbte  også  hans  familie. 

ApG  16:31-33 


Så  gik  Paulus  og  Silas  tilbage  til  fængslet.  Den  næste  dag 
lod  embedsmændene  dem  gå,  og  Paulus  og  Silas  gik 
videre  til  en  ny  by  for  at  missionere. 

ApG  16:34-40 

HISTORIER  FRA  DET  NYE  TESTAMENTE 


PAULUS 

FØLGER 


HELLIGANDEN 


Paulus  tog  afsked  med  sine  venner  og  sagde,  at  han  aldrig 
fik  dem  at  se  mere.  Han  sagde,  at  de  skulle  huske  evange- 
liet og  adlyde  Guds  bud.  Han  sagde,  at  de  ikke  skulle  lytte 
til  onde  mennesker,  som  ville  lære  dem  onde  ting. 

ApG  20:25,  28-32 


Helligånden  fortalte  apostlen  Paulus,  at  han  skulle  rejse  til 
Jerusalem,  hvor  han  ville  blive  sat  i  fængsel  og  gjort  fortræd 
af  onde  mennesker.  Paulus  var  ikke  bange.  Han  elskede 
Frelseren  og  ville  missionere.  Han  valgte  at  rejse  til 
Jerusalem. 

ApG  20:22-24;  21:1-15 


Han  sagde  også,  at  de  skulle  elske  hinanden  og  tage  sig  af 
hinanden.  Han  knælede  og  bad  sammen  med  dem.  Alle 
græd.  De  krammede  og  kyssede  Paulus  og  fulgte  ham  til 
skibet,  da  han  rejste  videre  til  Jerusalem. 

ApG  20:35-38 

1.  Gla  -  de      bør  -  ne  -stem -mer  syn -ger    højt    i    kor. 

2.  Man-ge     børn    vil      li'  -  som  os     på     den -nejord 

Glæ-dens    bud  -  skab  brin-ges  ud    fra 
hjæl  -  pe      an   -  dre    med   at   hø  -  re 

syd      til  nord. 
Her  -  rens  ord. 


Vi     er         ly     -     sets     børn,  som   al  -  drig     bræn  -  der     ud.       Vi     står 

Tekst  og  musik:  Janice  Kapp  Perry,  f.  1938.  ©  2001  Janice  Kapp  Perry. 
Alle  rettigheder  forbeholdt.  Denne  sang  kan  kopieres  til  lejlighedsvis, 
ikke-kommercielt  brug  i  kirke  og  hjem. 


TUS  OG  BØRNENE  FRA  MORMONS  BOG,  AF  DEL  PARSON 

Jeg  vil  se 
profeten 


SARA  V.  OLDS 

Bygger  på  en  virkelig  begivenhed 

»Bed,  så  skal  der  gives  jer;  søg,  så  skal  I  finde;  bank  på, 
så  skal  der  lukkes  op  for  jer«  (Matt  7:7). 

Da  Sally  var  cirka  otte  år  gammel,  boede  hun 
i  Salt  Lake  City.  Præsident  David  O.  McKay 
(1873-1970)  var  profet.  Sally  havde  hørt  mange 
historier  om  folk,  som  havde  set  ham.  Efter  general- 
konferencen gik  han  altid  ud  af  en  bagdør  og 
satte  sig  ind  i  en  stor  bil.  En  stor  skare  men- 
nesker ventede  uden  for  Tabernaklet  i 
håb  om  at  trykke  hans  hånd  og  sige 
goddag  -  eller  måske  blot  se  ham  i 
virkeligheden  i  stedet  for  bare  i 
fjernsynet.  Sally  mente,  at  det 
måtte  være  dejligt  at  møde 
profeten. 


Hun  besluttede  at  spørge  sine  forældre,  om  de  ville 
tage  hende  med  ind  til  Tempelpladsen  til  generalkonfe- 
rencen. Men  hun  sagde  ikke,  at  hun  ville  vente  sammen 
med  alle  de  andre  mennesker  og  måske  få  lov  til  at  tale 
med  præsident  McKay.  Det  var  hendes  lille  hemmelighed. 

Det  var  en  dejlig  dag  -  ikke  for  varmt,  og  ikke  for 
koldt  -  da  Sally  og  hendes  forældre  tog  ind  til 
Tempelpladsen  til  konferencens  eftermiddagsmøde  for 
at  sidde  uden  for  Tabernaklet  og  høre  talerne.  Store  høj- 
talere sørgede  for,  at  alle  udenfor  også  kunne  følge 
mødet,  for  Tabernaklet  -  hver  eneste  bænk,  ja,  hver 
eneste  plads  -  var  fyldt. 

Da  Sally  gik  forbi  de  åbne  døre,  fik  hun  øje  på 
Tabernakelkoret  og  generalautoriteterne.  Hendes  hjerte 
bankede  af  forventning,  mens  hun  tænkte:  »I  dag  sker 
det!  I  dag  sker  det!  Jeg  skal  hilse  på  præsident  McKay!« 

Hun  kunne  se  folk  begynde  at  samle  sig  omme  bag 
Tabernaklet.  Efter  at  have  fået  lov  af  sine  forældre  slut- 
tede hun  sig  til  skaren  og  kæmpede  for  at  komme  op 
foran.  Hun  var  ikke  særlig  høj,  så  hvis  hun  ikke  stod  aller- 
forrest, hvordan  skulle  hun  så  kunne  møde  profeten? 

Med  en  smule  puffen  og  masen  lykkedes  det  hende  at 
komme  frem  foran  skaren,  hvor  tykke  reb  sikrede  pas- 
sage fra  Tabernaklet  ud  til  vejen.  Og  nøjagtig  som  hun 
havde  hørt,  holdt  der  en  stor,  skinnende  bil  og  ventede. 

»Nu  skal  jeg  ikke  vente  meget  længere,«  tænkte  hun. 
Hun  kunne  høre,  at  folk  sang  afslutningssalmen.  »Syng 
hurtigere!  Syng  hurtigere!«  tænkte  hun  stille.  Efter 
afslutningssalmen  begyndte  organisten  igen  at  spille  på 
det  store  Tabernakelorgel.  Nu  var  tiden  inde! 

Skaren  pressede  sig  fremad,  så  rebene  blev  rykket  lidt. 
Folk  strømmede  ud  af  bygningen,  og  mange  af  dem  slut- 
tede sig  til  skaren  i  håb  om  også  at  få  et  glimt  af  profeten. 

Den  store  bil  startede  og  kørte  lidt  frem.  En  stor 
dør  bagest  i  bygningen  gik  op. 


Men  til  Sallys  skuffelse,  kunne  hun  ikke  se  andet 
end  bilen,  nu  hvor  den  var  kørt  lidt  frem!  Hun 
kunne  også  se  hovedet  af  nogle  mænd.  Men  præsi- 
dent McKay  var  ikke  rask,  så  han  der  ellers  var  en 
høj  mand,  sad  nu  i  kørestol.  Sally  kunne  slet  ikke  se 
ham  -  ja,  hun  kunne  end  ikke  få  et  glimt  af  gummi- 
hjulene på  hans  kørestol.  Hvordan  skulle  hun  kunne 
møde  profeten,  ja,  end  hilse  på  profeten,  hvis  hun 
slet  ikke  kunne  se  noget? 

Hun  havde  lyst  til  at  spurte  ind  under  rebene  og 
løbe  rundt  om  bilen.  Hun  havde  lyst  til  at  sætte  sig  ind 
i  bilen  og  trykke  hans  hånd  og  sige  goddag  -  bare  et 
eller  andet. 

Men  alt  for  hurtigt  blev  dørene  lukket,  og  den  store 
bil  kørte  langsomt  ud  på  vejen.  Det  var  overstået.  Han 
var  væk. 


Sally  var  lamslået.  Hendes  drømme!  Hendes  planer! 
Skaren  spredte  sig.  Der  stod  hun  nu  helt  alene  og 
stirrede  på  de  reb,  som  var  blevet  taget  ned,  da  præsident 
McKay  var  kørt. 

Så  lød  en  stille  hvisken  i  hendes  sind:  »Hvorfor  vil  du 
overhovedet  hilse  på  ham?« 

»For  at  se  ham  og  vide,  at  han  er  en  profet,« 
sagde  hun  næsten  højt,  mens  hun  mærkede 
tårerne  svide  i  øjnene. 

Pludselig  mærkede  hun  en  varm  følelse  i 
hjertet.  Den  var  dejlig  og  varm  og  en  smule 
irettesættende.  Så  dukkede  en  tanke  op:  »Du 
behøver  ikke  at  se  ham  for  at  vide  det.  Du  skal 
bare  bede.« 
Bede? 

Det  var  så  let,  så  enkelt!  Inden  hun  overho- 
vedet nåede  at  sige  en  enkel  bøn  i  hjertet,  fyld- 
?tes  hun  fra  top  til  tå  af  en  dejlig  varme.  Hun 
vidste  det.  Manden  i  bilen,  som  havde  siddet  så 
stille  under  hele  konferencen,  som  havde  vir- 
ket så  skrøbelig  -  han,  som  i  hendes  øjne  så  ud 
til  at  have  levet  altid  -  var  uden  skygge  af  tvivl 
Herrens  profet.  Hun  behøvede  ikke  at  møde 
ham.  Og  hun  behøvede  ikke  at  trykke  hans 
hånd.  Han  behøvede  ikke  at  klappe  hende  på  hovedet 
eller  tale  til  hende.  Hun  vidste  det. 

Og  nu  forstod  hun,  at  resten  af  sit  liv  kunne  hun  altid 
finde  ud  af,  om  den  mand,  som  blev  Kirkens  præsident 
og  profet,  var  kaldet  af  Gud.  Det  eneste,  hun  skulle 
gøre,  var  at  bede.  • 


»Gud  underviser  sine  sønner  og  døtre  gennem 
sin  Ånds  kraft,  den,  som  oplyser  deres  sind 
og  taler  fred  til  dem  angående  de  spørgsmål, 
de  har  stillet.« 


Ældste  Dallin  H.  Oaks  fra  De  Tolv  Apostles 
Kvorum,  »Undervisning  og  indlæring  ved 
Ånden«,  Liahona,  maj  1999,  s.  22. 

Forbered  dig  på  at  møde  Gud 


Udvælg  under  bøn  skriftsteder 
og  lærdomme  fra  dette  bud- 
skab, der  svarer  til  behov 
hos  søstrene,  du  besøger  Fortæl  om 
dine  egne  erfaringer  og  vidnesbyrd. 
Bed  dem,  du  underviser,  om  at  gøre 
det  samme. 

Alma  34:32:  »Dette  liv  er  tiden,  da 
menneskene  skulle  berede  sig  til  at 
møde  Gud;  ja,  dette  livs  dag  er  den 
dag,  da  menneskene  skal  udføre 
deres  arbejde.« 

Ældste  Marvin  J.  Ashton  (1915- 
1994)  fra  De  Tolv  Apostles  Kvorum: 
»De  ti  brudepiger  [se  Matt  25:1-13] 
repræsenterer  medlemmer  af  Jesu 
Kristi  Kirke  af  Sidste  Dages  Hellige,  og 
ikke  denne  verdens  almindelige  men- 
nesker ...  Ansvaret  for  at  have  olie  på 
vores  personlige  lamper  er  et  krav  og 
en  mulighed  til  hver  enkelt  af  os.  Den 
åndelige  beredtheds  olie  kan  ikke 
deles  med  andre  ...  I  lignelsen  kunne 
man  have  købt  olien  på  markedet,  men 
for  os  samles  den  ved  en  retfærdig 
levevis,  en  dråbe  ad  gangen«  (»A  Time 
of  Urgency«,  Ensign,  maj  1974,  s.  36). 

Præsident  Harold  B.  Lee  (1899- 
1973):  »Hvor  længe  har  I  udsat  at 
omvende  jer  fra  jeres  egne  misger- 
ninger? Vores  dom  skal  foregå  foran 
den  retfærdige  Dommer,  som  vil 
tage  vore  evner  og  begrænsninger, 
vore  muligheder  og  vore  handikap 
i  betragtning.  En,  som  synder  og 
omvender  sig  og  derefter  fylder  sit 
liv  med  meningsfuldt  arbejde,  mister 
ikke  så  meget  på  retfærdighedens 


dommedag  som  den,  der,  skønt  han 
ikke  har  begået  nogen  alvorlig  synd, 
fejler  fuldstændigt  ved  at  undlade  at 
gøre  det,  som  han  havde  evner  til  og 
mulighed  for  at  gøre,  men  ikke  ville« 
(Kirkens  præsidenters  lærdomme: 
Harold B.  Lee,  2000,  s.  229). 

Ældste  Dallin  H.  Ocrfcs  fra  De  Tolv 
Apostles  Kvorum:  »Den  endelige  dom 
[er]  ikke  blot ...  en  evaluering  af  alle 
gode  og  onde  gerninger  -  altså  hvad  vi 
har  gjort.  Det  er  en  erkendelse  af  det 
endelige  produkt  af  vore  gerninger  og 
tanker  -  altså  hvad  vi  er  blevet.  Det  er 
ikke  nok  for  nogen  blot  at  gøre  noget 
uden  at  gøre  det  rigtigt.  Evangeliets 
befalinger,  ordinancer  og  pagter  er 
ikke  en  liste  over  indskud,  som  det  for- 
langes, at  vi  foretager  på  en  himmelsk 
konto.  Jesu  Kristi  evangelium  er  en 
plan,  der  viser  os,  hvordan  vi  bliver 
det,  som  vor  himmelske  Fader  ønsker, 
at  vi  skal  blive«  (»En  udfordring  til  at 
blive«,  Liahona,  januar  2001,  s.  40). 

Alma  5:28:  »Har  I  aflagt  stolthed? 
Jeg  siger  jer,  at  dersom  I  ikke  har  gjort 
det,  da  er  I  ikke  beredte  til  at  møde 
Gud.« 

Moroni  7:47:  »Men  den  kærlighed, 
som  er  Kristi  rene  kærlighed,  forbliver 


evindelig;  og  den,  som  på  den  yder- 
ste dag  findes  i  besiddelse  af  den, 
med  ham  er  alt  vel.« 

Anne  C.  Pingree,  andenrådgiver  i 
Hjælpeforeningens  hovedpræsident- 
skab: »Vi  kan  ændre  jordens  over- 
flade én  familie  og  ét  hjem  ad 
gangen  ved  kærlighed,  ved  vore 
små  og  enkle  gerninger  i  ren  kærlig- 
hed ...  Lidt  efter  lidt  ændrer  vore 
kærlige  gerninger  vores  natur,  afgør 
vores  karakter  og  gør  os  til  sidst  til 
kvinder  med  mod  og  forpligtelse  til 
at  sige  til  Herren:  >Her  er  jeg,  send 
mig<«  (»Kærlighed:  Én  familie,  ét 
hjem  ad  gangen«,  Liahona,  novem- 
ber 2002,  s.  108-109). 

Præsident  Spencer  W.  Kimball 
(1895-1985):  »For  dem,  der  lytter  til 
advarslerne  og  træffer  deres  forbe- 
redelser, for  dem,  som  ved  midnats- 
tide  stadig  har  olie  på  lamperne,  for 
dem,  som  udviser  tålmodighed, 
langmodighed  og  fuldstændig  hen- 
givenhed, gælder  det  løfte,  at  de 
skal  sidde  med  ved  Herrens  festmål- 
tid« (Faith  Precedes  the  Miracle, 
1972,  s.  257). 

•  Hvordan  kan  vi  øge  mængden 
af  olie  på  vore  lamper?  (se  L&P 
45:56-57). 

•  Hvad  kan  vigørefor  at 
blive  mere  kærlige  og  min- 
dre stolte?  ■ 


JESU     LIGNELSER 


Den 


unyttige 

tiener 


Jesus  talte  med  sine  disciple  om  tro 
trofasthed,  og  om  forholdet  mellem 
hans  nåde  og  vore  gerninger. 


ÆLDSTE  W.  ROLFE  KERR 

De  Halvfjerds 


Som  en  af  fire  drenge,  der  voksede  op 
på  slægtsgården  i  det  nordlige  Utah, 
lærte  jeg  mange  værdifulde  lektier  fra 
mine  kloge,  kærlige  og  fremsynede  forældre. 
Ved  ord  og  eksempel  lærte  vi  at  sætte  vores 
lid  til  Herren,  og  at  »[vi]  skal  få  sejr  og  ære 
gennem  [vores]  flid,  trofasthed  og  troens 
bønner«  (L&P  103:36).  Vi  lærte  at  være  tro- 
faste mod  Herren  Jesus  Kristus  og  hans  lær- 
domme. 

Da  Frelseren  var  ved  at  afslutte  sin  jor- 
diske tjenestegerning,  underviste  han  sine 
disciple  i  tro  og  trofasthed.  Hans  ord  kræ- 
vede nye  og  tilsyneladende  krævende 
adfærdsmønstre  (se  Luk  10-19).  Nogle  af 


hans  disciple  følte  sig  overvældet  og  bad: 
»Giv  os  en  større  tro!«  (Luk  17:5).  Frelseren 
svarede  ved  at  fremføre  mere  af  det,  der 
for  os  kan  synes  som  en  meget  hård  lære  - 
en  lignelse  om  tro  og  trofasthed.  I  lignelsen 
om  den  unyttige  tjener  finder  vi  billeder 
fra  livet  på  gården,  billeder,  som  de  let 
kunne  forstå.  Dens  principper  er  lige  så 
gangbare  i  dag,  som  de  var,  da  de  blev 
fremført. 

Tjeneren  og  herren 

Jesus  begyndte:  »Hvis  en  af  jer  har  en 
tjener,  som  pløjer  eller  er  hyrde  ...«  (Luk 
17:7).  På  Jesu  tid  var  tjenere  deres  herres 

ejendom  og  var  mere  som  slaver  end  som 
ansatte.  Loven  krævede,  at  de  gjorde,  hvad 
deres  herre  bad  dem  om,  såsom  at  så 
afgrøder,  vogte  får  eller  tilberede  og  ser- 
vere måltider.  Til  gengæld  sørgede  herren 
for  tjeneren. 

Frelseren  fortsatte  sit  spørgsmål:  »...  vil 
han  så  sige  til  ham,  når  han  kommer  hjem  fra 
marken:  Kom  straks  og  sæt  dig  til  bords?  Vil 
han  ikke  tværtimod  sige:  Lav  mad  til  mig  og 
bind  kjortlen  op  om  dig  og  vart  mig  op, 
mens  jeg  spiser  og  drikker;  bagefter  kan  du 
selv  spise  og  drikke«  (v.  7-8).  Tjenerens  pligt 
var  at  først  og  fremmest  at  sørge  for  sin  her- 
res behov.  Det  var  utænkeligt,  at  herren  ville 


lade  tjeneren  spise,  før  hans  eget  måltid  var 
tilberedt. 

Jesus  afsluttede  så  sin  lignelse  med  dette 
retoriske  spørgsmål:  »Mon  han  takker  tjene- 
ren, fordi  han  gjorde  det,  han  har  fået 
besked  på?«  (v.  9).  Tjeneren  kunne  ikke  for- 
vente at  få  tak  for  sin  indsats,  for  han  gjorde 
jo  trods  alt  blot  det,  som  han  havde  forplig- 
tet sig  til  at  gøre. 

For  at  sikre  sig,  at  disciplene  forstod  lig- 
nelsens pointe,  påpegede  Frelseren: 
»Således  også  I:  Når  I  har  gjort  alt  det,  I  har 
fået  besked  på,  skal  I  sige:  Vi  er  unyttige  tje- 
nere, vi  har  kun  gjort,  hvad  vi  skulle  gøre« 
(v.  10).  Eftersom  herren  havde  sørget  for 


På  Jesu  tid 
krævede 
loven,  at  tje- 
nere gjorde,  hvad 
deres  herre  bad 
dem  om,  såsom  at 
så  afgrøder,  vogte 
får  eller  tilberede 
og  servere  måltider. 
Til  gengæld  sørgede 
herren  for  tjeneren. 

alle  tjenerens  behov,  var  tjenerens  indsats  blot  udtryk 
for  det,  som  han  skyldte  sin  herre,  og  som  det  jo  var 
hans  pligt  at  gøre. 

Jeg  mener,  at  Jesus  i  denne  lignelse  fortalte  sine  disciple 
om  tro  og  trofasthed,  principper,  som  jeg  lærte  at  kende 
som  dreng  ude  på  gården. 

Trofasthedens  og  tapperhedens  principper 

Forestil  jer  fire  drenge,  som  voksede  op  på  en  gård. 
For  os  betød  trofasthed  at  gå  den  ekstra  mil.  Det  betød, 
at  vi  ikke  hele  tiden  skulle  have  at  vide,  hvad  vi  skulle 
gøre,  men  selv  tænkte  over,  hvad  der  trængte  til  at 
blive  gjort  og  så  gjorde  det.  At  fodre  kvæget  var  ikke 
bare  et  spørgsmål  om  at  kaste  hø,  korn  og  ensilage  ind 
til  dem.  Det  betød  også,  at  man 
skulle  fjerne  de  bånd,  som  høet 
havde  været  bundet  sammen  med,  og 
feje  spredte  halmrester  og  korn  væk. 
At  tage  sig  af  kvæget  betød,  at  man 
skulle  se  hegn  og  led  efter,  muge  ud 
og  sprede  rene  strå  i  båsene  og  holde 
udkig  efter  syge  eller  halte  dyr.  At 
pløje  markerne  var  mere  end  blot  at 
køre  traktoren  fra  den  ene  ende  af 
marken  til  den  anden.  Det  betød,  at 
man  skulle  justere  plovskærene, 
udføre  arbejdet  omhyggeligt  -  tæt  på 
hegn  og  grøfter  -  vedligeholde  maski- 
nerne og  stille  redskaber  og  udstyr  på 
plads. 

Spisebordet  var  mere  end  bare  et  sted,  hvor  man 
spiste.  Det  var  et  sted,  hvor  man  blev  undervist,  gav 
udtryk  for  følelser  og  erfaringer  og  lagde  planer  for  frem- 
tiden. Hjemmet  var  ikke  bare  et  sted,  hvor  vi  boede,  men 
et  sted,  der  skulle  holdes  rent  og  af  og  til  males  og  ind- 
rettes. Og  det  hjalp  vi  med  til.  Senge  var  ikke  bare  et 
sted,  hvor  vi  sov.  De  skulle  redes  hver  dag,  og  der  skulle 
skiftes  sengetøj  hver  uge.  Servicet  var  ikke  bare  til  at 
spise  af,  det  skulle  vaskes  op  og  stilles  på  plads  i  ska- 
bene. Frugter  og  grøntsager  skulle  ikke  bare  grovspises, 


På  gården  derhjemme  betød 
tapperhed,  at  man  gjorde  mere 
end  bare  det  absolutte  minimum. 


men  konserveres,  syltes  eller  nedfryses.  Det  forventedes 
af  os  drenge,  at  vi  tog  del  i  husholdningen.  Vi  erfarede 
det  gamle  mundheld:  »Et  arbejde,  som  er  værd  at  udføre, 
er  værd  at  udføre  ordentligt.« 

Tapperhed  vil  sige,  at  man  trofast  udfører  sine  pligter  ud 
over  det  absolutte  minimumskrav.  Det  vil  sige,  at  man  arbej- 
der ud  fra  en  standard,  som  viser,  at  man  yder  sit  bedste,  og 
det  er  en  hel  del  mere,  end  hvad  man  som  minimum  kan 
forvente.  Det  var  en  stor  hjælp  for  os  at  følge  vores  foræl- 
dres trofaste  eksempel  på  tapperhed.  Når  en  lang  dags 
arbejde  på  gården  var  forbi,  passede  vores  far  sit  hjemmelæ- 
rerarbejde  og  tog  imod  og  ærede  mange  kaldelser  i  Kirken. 
Udover  at  støtte  sin  mand  i  hans  pligter  på  gården  og  i  præ- 
stedømmet, havde  vores  mor  sine  egne  tunge  ansvar  i  ward 

og  stav.  Vores  forældre  var  trofaste.  Ja, 
de  var  tapre. 

Fra  tid  til  anden  hører  vi  nogle 
medlemmer  af  Kirken  give  udtryk  for 
den  holdning,  at  det  er  svært  at  være 
trofast  i  verden  i  dag.  De  siger:  »Det 
er  svært  at  betale  en  ærlig  tiende«, 
»Det  er  svært  at  være  moralsk  ren« 
eller  sågar  »Det  er  svært  at  være  sid- 
ste dages  hellig«.  Den  kendsgerning 
at  noget  kan  være  svært  kommer  ikke 
som  en  overraskelse  for  dem,  der  har 
taget  imod  Jesu  Kristi  evangelium. 
Han  skænker  os  også  ekstra  styrke  til 
at  hjælpe  os,  når  det  er  svært. 
Jesus  fortalte  sine  disciple  mange 
vanskelige  ting  (se  Joh  6:60).  Hvad  ville  Frelseren  sige, 
hvis  vi  mente,  at  vores  lod  var  svært  eller  alt  for  kræ- 
vende? Måske  ville  han  så  spørge  os,  som  han  spurgte 
sine  apostle:  »Vil  I  også  gå  jeres  vej?«  (Joh  6:67).  Det  er 
min  bøn,  at  vi  ville  erkende  hans  gavmildhed  og  barm- 
hjertighed mod  os  og  svare  som  Peter:  »Herre,  hvem  skal 
vi  gå  til?  Du  har  det  evige  livs  ord,  og  vi  tror,  og  vi  ved,  at 
du  er  Guds  hellige«  (Joh  6:68-69). 

Trofasthed,  selv  mod  det,  der  kan  synes  som  en  hård 
lære,  er  en  egenskab,  som  Frelseren  fremelskede  i  sine 

disciple.  Men  Jesus  ønskede  også,  at  de 
skulle  forstå,  at  det  at  behage  herren  var 
mere  end  blot  en  arbejdsmoral.  Han  for- 
talte dem,  at  det  var  en  hjertesag,  som 
berørte  deres  forhold  til  deres  himmelske 
Herre. 

Troens  og  nådens  principper 

Som  drenge  på  gården  erkendte  vi,  at  vi 
skyldte  alt,  fysisk  og  åndeligt,  til  Herren  og 
vores  forældre.  Vi  lærte,  sådan  som  Amulek 
lærte  zoramiterne,  at  bede  »både  morgen, 
middag  og  aften«  for  os  selv  og  for  alle 
omkring  os  (se  Alma  34:19-27).  Familie-  og 
personlige  bønner  var  en  del  af  dagligdagen. 
Vi  lærte  ved  ord  og  eksempel  at  udvise  tro  på 
»høstens  Herre«  (se  Alma  26:7).  Når  vi  havde 
pløjet,  sået,  vandet  og  dyrket  markerne, 
overlod  vi  vores  skæbne  i  hans  hænder.  Vi 
arbejdede  hårdt,  men  vi  vidste,  at  uden  sol- 
skin og  regn,  Guds  nåde  og  barmhjertighed, 
og  kærlige  forældres  godgørenhed,  kunne  vi 
ikke  opnå  noget. 

Er  det  ikke  netop  tro  på  og  afhængighed 
af  Gud,  som  kong  Benjamin  forkyndte, 
da  han  sagde:  »...  dersom  I  ville  yde  al  den 
tak  og  pris,  som  I  formår  med  hele  jeres 
sjæl,  til  den  Gud,  som  har  skabt  jer  ...  der- 
som I  skulle  tjene  ham  af  hele  jeres  sjæl, 
ville  I  dog  være  unyttige  tjenere  ...  Og  nu 
spørger  jeg  jer:  Kan  I  sige  noget  om  jer 
selv?  Jeg  siger  nej.  I  kan  ikke  sige,  at  I  er 
blot  så  meget  som  jordens  støv«  (Mosiah 
2:20-21,25). 

Vi  skylder  Gud  selve  livet.  Når  vi  holder 
hans  bud,  som  det  er  vores  pligt  at  gøre,  vel- 
signer han  os  straks.  Derfor  står  vi  konstant 
som  hans  skyldnere  og  unyttige  tjenere. 
Uden  nåde  kan  vores  tapperhed  alene  ikke 
frelse  os. 


Ældste  Neal  A.  Maxwell  fra  De  Tolv 
Apostles  Kvorum  har  skrevet  følgende 
om  denne  lignelse: 

»Guds  gavmildhed  [eller  nåde]  mod  os 
kommer  ikke  til  udtryk  i  en  slækkelse  af  plig- 
tens krav.  Hvor  meget  er  givet,  forventes 
meget  -  ikke  omvendt.  Den  guddommelige 
gavmildhed  kommer  heller  ikke  til  udtryk  i 
en  slækkelse  af  Guds  standarder  med  hen- 
syn til,  hvad  der  skal  gøres.  Næ,  når  meget 
gives  og  meget  gøres  af  disciplene,  så  er 
Guds  gavmildhed  overvældende! 

Når  vi  har  givet  og  gjort  alt,  modtager  vi 
en  dag  >alt  det,  som  [vor]  Fader  har<  [L&P 
84:38] .  Deri  ligger  Guds  gavmildhed.  Når 
vi  gør  vores  pligt,  er  han  forpligtet  -  og 
forpligtet  med  glæde.«1 

I  lignelsen  om  den  unyttige  tjener  under- 
viste Frelseren  sine  disciple  i  tro  og  trofasthed. 
Han  underviste  i  tapperhed  og  nåde.  Må  vi 
være  tapre  og  yde  mere  end  det,  der  som  mini- 
mum kan  forventes.  Må  vi  taknemligt  erkende, 
at  kun  hans  nåde  er  tilstrækkelig  til  at  gøre  os 
fuldkomne  i  ham  (se  Moroni  10:32-33).  ■ 

NOTER 

l.EvenAsIAm,  1982,  s.  86. 


Vi  skylder  Gud 
selve  livet.  Når 
vi  holder  hans 
bud,  som  det  er  vores 
pligt  at  gøre,  velsigner 
han  os  straks.  Derfor 
står  vi  konstant  som 
hans  skyldnere  og 
unyttige  tjenere.  Uden 
nåde  kan  vores  tap- 
perhed alene  ikke 
frelse  os. 

Jeg  undgik  bogen  i  lang  tid.  Men  da  jeg  endelig  læste 
i  den,  ændrede  den  mit  liv  for  stedse. 


eg  havde 
flere  mulig- 
hederfor 
at  kigge  på  den 
blå  bog.  Da  jeg 
endelig  gjorde 
det,  fik  jeg  lyst  til 
at  læse  mere  og 
mere.  Jeg  fandt 
ud  af,  at  Herren 
havde  en  plan 
med  mig. 


SUWIT  SAISAM-ANG 

a  jeg  flyttede  ind  på  et  kollegium 
ved  universitetet  i  Khon  Kaen  i 
Thailand,  bemærkede  jeg  den  blå 
bog,  som  stod  i  et  hjørne  af  lokalet.  Jeg  kig- 
gede aldrig  i  den,  og  bogen  stod  der  stadig, 
da  jeg  flyttede  ud  af  kollegiet  mange  måne- 
der senere. 

Da  jeg  havde  fuldført  mine  studier, 
vendte  jeg  hjem  til  min  fødeby  Kalsin.  En 
dag,  da  jeg  besøgte  en  god  ven,  lagde  jeg 
mærke  til  en  blå  bog,  som  lå  oven  på  hans 
fjernsyn  -  en  bog,  der  mindede  mig  om 
den  fra  kollegiet.  »Hvor  har  du  den  bog 
fra?«  spurgte  jeg  min  ven.  Han  sagde,  at 
missionærerne  havde  givet  ham  den.  Jeg 
sagde,  at  jeg  havde  set  en  bog  mage  til, 
men  jeg  vidste  ikke  noget  om  den.  Min 
ven  havde  heller  ikke  læst  den. 

Jeg  tog  bogen  og  læste  nu  endelig  titlen 
på  omslaget:  »Mormons  Bog.  Endnu  et  vidne 
om  Jesus  Kristus«.  Jeg  slog  så  op  i  bogen  på 
må  og  få  og  fandt  Jakobs  Bog  det  femte  kapi- 
tel. Jeg  begyndte  at  læse  om  det  forædlede 
og  det  vilde  oliventræ.  Selv  om  jeg  ikke  rigtig 
forstod  betydningen  af  lignelsen,  så  gjorde 
det  mig  glad  at  læse  den. 

Som  dagene  gik,  indså  jeg,  at  jeg  havde 
lyst  til  at  læse  mere  i  bogen,  så  jeg  gik  hen  til 


min  ven  for  at  låne  den.  Da  jeg  kom  derhen, 
stod  min  ven  og  talte  med  to  missionærer. 
De  præsenterede  sig  som  ældste  Reid  og 
ældste  Haroldsen  og  traf  en  aftale  om  at 
besøge  mig.  De  kom  som  lovet  og  fortalte 
mig  om  deres  tro  på  vor  himmelske  Faders 
plan.  Mens  de  talte,  kunne  jeg  fornemme 
Faderens  kærlighed. 

Jeg  tog  imod  deres  indbydelse  og 
besøgte  kirken  om  søndagen.  Skønt  der 
kun  var  ti  mennesker  til  stede,  fattede  jeg 
kærlighed  til  Kalasin  Gren,  og  jeg  lovede 
at  komme  igen. 

Jeg  blev  døbt  den  21.  marts  1999  og 
begyndte  straks  at  arbejde  sammen  med  mis- 
sionærerne. Når  jeg  så  missionærerne 
arbejde  med  at  udbrede  evangeliet,  fornem- 
mede jeg  Guds  kærlighed  til  sine  børn. 

To  måneder  efter  min  dåb  modtog  min 
storesøster  sit  eget  vidnesbyrd  og  blev  også 
døbt.  En  måned  senere  blev  min  niece  også 
døbt.  Med  hjælp  fra  medlemmerne  tredoble- 
des vores  lille  gren,  så  omkring  30  medlem- 
mer kom  regelmæssigt. 

Et  år  efter  min  dåb  modtog  jeg  en  kal- 
delse til  at  tjene  som  fuldtidsmissionær  i 
Bangkok  i  Thailand.  Min  storesøster  modtog 
også  en  kaldelse  til  at  tjene  i  samme  mission. 

Jeg  ved,  at  det  ikke  skyldes  held  eller 
tilfældigheder,  at  jeg  blev  medlem  af  Herrens 
sande  kirke.  Jeg  ved,  at  min  himmelske 
Fader  virkelig  har  en  plan  med  mig,  og  at 
han  begyndte  at  forberede  mig  på  at 
blive  missionær  fra  den  dag,  hvor 
jeg  slog  op  i  »den  bog«  og  læste 
om  hans  vingård.  Hvor  er  det 
dog  et  vidunderligt  privile- 
gium at  gå  ud  i  den  vingård 
og  søge  efter  mine  brødre 
og  søstre  og  fortælle  om 
den  bog  og  det  evangelium, 
som  ændrede  mit  liv.  ■ 

Suwit  Saisam-ang  har 
fuldført  sin  mission  og  er 
medlem  afKalasin  Gren 
i  Khon  Kaen  Distrikt  i 
Thailand. 

Når  søster  Marjorie  Pay  Hinckley  står  ved  en 
talerstol  og  taler  til  forsamlinger  af  sidste  dages 
hellige,  får  hun  os  straks  til  at  føle  os  hjemme. 
Med  sit  charmerende  vid  og  oprigtige  kærlighed  drager 
hun  os  ind  i  sin  familiekreds.  Og  så  -  som  om  hun  var 
vores  egen  mor  eller  bedstemor  -  siger  hun,  at  hun  er 
stolt  af  os.  Og  hun  opmuntrer  os  ved  at  sige,  at  med 
Herrens  hjælp  kan  vi  overvinde  livets  vanskeligheder  og 
finde  glæde. 

Når  hendes  mand,  præsident  Gordon  B.  Hinckley, 
taler  fra  talerstolen,  påtager  han  sig  ofte  rollen  som  kær- 
lig far  og  bedstefar  og  underviser  os  i,  hvordan  vi  bliver 
bedre  børn,  forældre,  ægtemænd,  hustruer  og  familie- 
medlemmer. 

Uanset  hvor  i  Kirken  præsident  og  søster  Hinckley 
befinder  sig,  så  synes  de  at  finde  »familie«  -  udover 
deres  egne  fem  børn,  25  børnebørn  og  35  oldebørn. 
Familien  Hinckley  underviser  i  den  levevis,  som  de  selv 
har  været  eksempler  på  igennem  90  leveår  og  66  års 
ægteskab.  De  er  utroligt  velkvalificerede  til  at  rådgive  os 
om  de  vigtigste  roller,  vi  nogensinde  kommer  til  at 
spille.  For  nylig  talte  de  med  redaktører  fra  Kirkens  tids- 
skrifter om,  hvordan  man  kan  styrke  ægteskabet  og 
familien. 


Marjorie  Pay  Hinckley  (herover,  kort  før  hun  blev 
gift  i  1937)  og  Gordon  B.  Hinckley  (herover,  ved  sin 
dimission  fra  universitetet  i  1932)  har  tilbragt  66  år 
med  at  vandre  side  om  side  i  et  kærligt  parforhold. 


Hjemme  hos  familien 

Hinckley 


»HAN  GAV  MIG  ALBUERUM  OG  LUFT 
UNDER  VINGERNE« 

Kirkens  tidsskrifter:  Hvordan  kan  det  være,  at  jeres  ægte- 
skab har  været  så  lykkeligt  så  længe? 

Præsident  Hinckley:  Grundlaget  for  et  godt  ægteskab  er 
gensidig  respekt  -  respekt  for  hinanden,  omsorg  for  den 
andens  tryghed  og  velbefindende.  Det  er  nøglen.  Hvis 
ægtemænd  ville  tænke  mindre  på  sig  selv  og  mere  på  deres 
hustruer,  ville  vi  se  lykkeligere  hjem  i  Kirken  og  i  verden. 

Kirkens  tidsskrifter:  Søster  Hinckley,  du  har  sagt,  at  din 
mand  altid  »lod  mig  gøre,  som  jeg  ville.  Han  har  aldrig  insi- 
steret på,  at  jeg  skulle  gøre  noget  på  hans  måde  eller  nogen 
anden  måde  for  den  sags  skyld.  Lige  fra  begyndelsen  har 
han  givet  mig  albuerum  og  luft  under  vingerne.«1  Hvordan 
har  han  gjort  det? 

Søster  Hinckley:  Han  giver  mig  aldrig  besked  på,  hvad 
jeg  skal  gøre.  Han  lader  mig  gøre,  som  jeg  vil.  Han  får  mig 
til  at  føle  mig  som  et  helt  menneske.  Han  har  opmuntret 
mig  til  at  gøre  det,  der  gør  mig  lykkelig.  Han  prøver  ikke  at 
styre  eller  dominere  mig. 

Kirkens  tidsskrifter:  Præsident,  du  har  sagt:  »Nogle  ægte- 
mænd betragter  det  som  deres  ret  at  tvinge  deres  hustruer 
til  at  leve  op  til  deres  standarder  for,  hvad  de  synes  er  ide- 
elt. Det  går  aldrig  godt.«2  Hvordan  har  du  undgået  at  gøre 
det  over  for  søster  Hinckley? 

Præsident  Hinckley:  Jeg  har  bestræbt  mig  på  at  aner- 
kende min  hustrus  karakter,  personlighed,  ønsker,  bag- 
grund og  ambitioner.  Jeg  har  givet  hende  frihed.  Ja,  givet 
hende  frihed!  Ladet  hende  udvikle  sine  egne  talenter.  Ladet 
hende  gøre  tingene  på  sin  egen  måde.  Jeg  har  givet  hende 
plads  og  været  forbløffet  over,  hvad  hun  formår. 

Kirkens  tidsskrifter:  Hvad  er  noget  af  det,  hun  har  for- 
bløffet dig  med? 

Herover:  Gordon  B. 
Hinckley  som  ansat 
i  Kirken  i  1935. 


Præsident  Hinckley  til- 
skriver sin  hustru  deres 
lykkelige  samliv  (her- 
over sammen  med  to 
af  deres  børn  i  1 943). 


Præsident 
Hinckley:  Åh,  der  er 

såmænd  så  meget  ... 

Søster  Hinckley  (smilende):  Det  her  bliver 
vanskeligt  for  ham. 

Præsident  Hinckley:  ...  Hun  har  passet 
vores  hjem  i  alle  disse  år.  Mens  børnene  vok- 
sede op,  var  jeg  ofte  bortrejst  på  forskellige 
opgaver  for  Kirken.  I  begyndelsen,  da  jeg 
havde  ansvaret  for  Asien,  hvilket  jeg  havde  i 
lang  tid,  kunne  jeg  være  væk  i  op  til  to  måne- 
der ad  gangen.  Vi  kunne  ikke  ringe  til  hinan- 
den hele  tiden  dengang.  Hun  sørgede  for  det 
hele.  Hun  styrede  hjemmet.  Hun  styrede  det 
hele  og  tog  sig  af  børnene. 

Vi  havde  en  køkkenhave  i  baghaven. 
Da  jeg  vendte  hjem  fra  en  af  mine  lange 
rejser,  opdagede  jeg,  at  den 
var  blevet  lavet  om  til 
græsplæne.  Hun  og  børnene 
havde  gravet  køkkenhaven  op 
og  sået  græsfrø,  og  nu  var  der  en 
smuk  plæne!  Køkkenhaven  led 
ikke  under  det,  for  vi  kunne 
anlægge  en  anden  køkkenhave  mod 
syd.  Men  hele  baghaven  blev  en  stor, 
smuk  plæne. 

Det  er  typisk  for  den  måde,  hun 
jorde  tingene  på.  Hun  var  uafhængig  og 
havde  øje  for  skønhed. 

»JEG  FORETRÆKKER  AT  LE« 

Kirkens  tidsskrifter:  Søster  Hinckley,  du 
har  sagt:  »Den  eneste  måde  at  komme  gen- 
nem livet  på  er  ved  at  le  hele  vejen.  Man  kan 
enten  le  eller  græde.  Jeg  foretrækker  at  le.  Jeg 
får  hovedpine  af  at  græde.«3 


Søster  Hinckley:  Hvis  vi  ikke  kan  le  ad 
livet,  så  er  vi  slemt  på  den. 

Kirkens  tidsskrifter:  Kan  du  komme  i  tan- 
ker om  et  tidspunkt,  hvor  latter  var  den  bed- 
ste kur? 

Søster  Hinckley:  Jeg  tror,  at  det  kunne 
være  når  som  helst.  En  dag,  mens  børnene 
var  små,  havde  jeg  lavet  en  sammenkogt  ret. 
Og  det  lykkedes  virkelig  godt.  Da  jeg  tog  den 
ud  af  ovnen,  sagde  vores  søn  Dick:  »Hvorfor 
bager  du  affaldet?« 

Kirkens  tidsskrifter:  Hvor  gammel  var  han 
dengang? 

Søster  Hinckley:  Fjorten  -  gammel  nok  til 
at  vide  bedre. 

»ALLE  NYDER  HINANDENS  SELSKAB« 

Kirkens  tidsskrifter:  Hvad  gør  I  for  at 
knytte  familien  til  jer? 

o 

Præsident  Hinckley:  Ah,  vi  har  gjort 
så  meget  i  gennem  tiden  -  mange,  mange 
ting.  Lige  siden  børnene  var  helt  små,  har 
vi  hver  sommer  bestræbt  os  på  at  rejse  et 
sted  hen  og  opleve  noget.  Det  er  vi  fortsat 

Familien  Hinckley  på  det  tidspunkt,  hvor  præsident 
Hinckley  blev  kaldet  som  generalautoritet. 

med  længe,  selv  efter  børnene  var  blevet 
gift. 

Min  hustru  sagde  engang,  at  en  af  hendes 
store  drømme  var  at  slentre  rundt  i 
Hongkongs  gader  med  sine  børn.  Så  engang 
rejste  vi  alle  sammen  til  Asien.  Så  sagde  hun, 
at  hun  gerne  ville  vandre  i  Jerusalems  gader 
med  sine  børn.  Så  vi  fik  styr  på  familiens  øko- 
nomi og  tog  til  Jerusalem.  Vi  har  haft  mange 
gode  oplevelser. 

Og  hun  skal  have  den  ros,  at  vores  børn 
nyder  hinandens  selskab.  Vi  kommer  stadig 
godt  ud  af  det  med  hinanden.  Vi  holder  en 
månedlig  familieaften  med  hele  familien  - 
alle  de  af  vore  børn,  børnebørn  og  oldebørn, 
som  er  hjemme  og  har  tid.  Det  er  blot  en  for- 
længelse af  det,  vi  gjorde,  mens  børnene  var 
små.  Vi  havde  familieaften.  Når  jeg  var  bort- 
rejst, sørgede  hun  for  at  holde  familieaften  og 
andre  vigtige  ting.  Hun  holdt  hjulene  i  gang. 

Kirkens  tidsskrifter:  Beskriv  en  familieaf- 
ten med  hele  familien. 

Præsident  Hinckley:  Vi  spiser  sammen  og 
taler  sammen.  Vi  hygger  os  sammen  og  drøf- 
ter forskellige  ting.  Alle  nyheder  hinandens 
selskab.  Og  det  er  jo  pragtfuldt  i  vore  dage. 

Kirkens  tidsskrifter:  Du  har  nævnt,  at  du 
kan  huske,  hvordan  I  holdt  familieaften 
hjemme  hos  dine  forældre,  da  du  var  dreng. 

Præsident  Hinckley:  Ja,  helt  tilbage  fra 
1915,  hvor  præsident  Joseph  F.  Smith 
bekendtgjorde  programmet.  Min  far  sagde: 
»Vi  holder  familieaften.«  Vi  prøvede,  og  til 
at  begynde  med  gik  det  ikke  særlig  godt. 
Men  det  blev  bedre,  og  vi  har  altid  haft 
familieaften  -  i  min  fars  hjem,  i  mit  hjem, 
og  børnene  holder  det  hjemme  hos  sig  selv 


Præsident  og  søster  Hinckley  har  rejst  verden 
rundt  sammen  (til  højre).  Blandt  andet  var  de  i 
Canada  til  genindvielsen  af  templet  i  Cardston 
i  Alberta  i  7997  (herover). 

»GØR  JERES  ALLERBEDSTE« 

Kirkens  tidsskrifter:  Hvad  vil  du  sige  til 
forældre,  som  har  lyttet  til  opfor- 
dringen til  at  holde  familieaften  og 
efter  bedste  evne  lever  op  til  deres 
pagter  -  og  alligevel  har  en  søn  eller 
datter,  som  er  kommet  på  vildspor? 

Præsident  Hinckley:  Gør  jeres  allerbedste. 
Og  når  I  har  gjort  det,  overlader  I  sagen  i 
Herrens  hænder.  Gå  fremad  i  tro. 

Søster  Hinckley:  Giv  aldrig  op.  I  må  aldrig 
opgive  dem. 

Præsident  Hinckley:  Ingen  er  helt  fortabt, 
før  alle  har  opgivet  dem.  Hold  ud. 
Heldigvis  har  vi  ikke  selv  oplevet  det,  kan 
jeg  med  taknemlighed  sige.  Vores  familie 
har  klaret  sig  utroligt  godt,  hvis  jeg  selv 
skal  sige  det.  Og  det  kan  jeg  takke  den  lille 
dame  for. 

Søster  Hinckley:  Tak. 

Kirkens  tidsskrifter:  Hvilket  råd  kan  I 
give  til  børn,  som  bor  i  hjem,  hvor  der  ikke 
afholdes  familieaften  -  men  som  inderligt 
ønsker,  at  man  gjorde  det? 

Præsident  Hinckley:  Børn  kan  selv  udrette 


Herover:  Ved  indvi- 
elsen af  templet  i 
Mexico  City  i  Mexico  i 
1983. 

Herover:  Præsident  og  Søster  Hinckley 
sammen  med  deres  børn  og  børnebørn 
ved  graven  i  haven  i  Jerusalem  i  juni 
1996. 


Herover:  Søster 
Hinckley  sammen 
med  en  datter,  et 
barnebarn  og  to 
oldebørn.  Herunder: 
Ved  præsident 
Hinckleys  80-års 
fødselsdag. 


en  hel  del.  Det  er  trist,  at  der  findes 
den  slags  situationer,  men  det  gør 
der.  Børn  kan  gøre  deres  bedste. 
Ofte  kan  de  øve  indflydelse  på  deres 
forældre.  Mange  hjem  lever  efter  en  højere 
standard,  fordi  børnene  bad  om  det  og 
opfordrede  deres  forældre  til  at  gøre  noget 
ved  det.  Nogle  børn,  som  lever  under  uhel- 
dige omstændigheder,  kan  have  gode  ople- 
velser i  deres  venners  hjem.  Men  det  er  trist, 
når  børn  ikke  kan  opleve  velsignelserne  og 
fordelene  ved  et  hjem,  hvor  der  hersker  et 
ønske  om  at  efterleve  evangeliet  og  følge 
Kirkens  program. 

Kirkens  tidsskrifter:  Du  har  sagt,  at  din  far 
aldrig  slog  sine  børn  som  led  i  sin  opdragelse 
af  dem.4 

Præsident  Hinckley:  Det  er  sandt.  Jeg  tror 
ikke,  at  det  er  nødvendigt  at  slå  børn  eller 
noget  andet  i  den  stil.  Børn  kan  opdrages 
med  kærlighed.  Man  kan  tale  dem  til  fornuft 
-  hvis  forældre  bare  ville  give  sig  tid  til  at 
sidde  stille  og  tale  med  dem.  Fortæl  dem  om 
konsekvenserne  ved  ikke  at  opføre  sig 
ordentligt,  ved  ikke  at  gøre  alt  på  den  rette 


måde.  Det  er  bedre  for  børnene,  og  jeg  tror, 
at  alle  bliver  lykkeligere  af  det. 

Min  far  slog  os  aldrig.  Han  var  klog  nok 
til  at  tale  med  os.  Han  fik  os  på  rette  vej,  når 
vi  var  på  vildspor,  og  det  uden  at  slå  eller 
prygle  os  eller  sådan  noget.  Jeg  har  aldrig 
været  tilhænger  af  fysisk  afstraffelse  af  børn. 
Jeg  mener  ikke,  at  det  er  nødvendigt. 

Kirkens  tidsskrifter:  Søster  Hinckley,  du 
har  sagt:  »Man  lærer  ikke  børn  at  lade  være 
med  at  slå  ved  at  slå  dem.«5 

Søster  Hinckley:  Da  min  datter  Jane  var 
lille,  fortalte  hun  mig  en  dag,  at  en  af  hendes 
veninder  havde  fået  stuearrest.  Jeg  sagde: 
»Stuearrest?  Hvad  er  det?«  Vi  har  ladet  vores 
børn  gøre  deres  egne  erfaringer.  De  vidste  jo 
godt,  når  de  gjorde  noget  galt,  og  så  rettede 
de  selv  op  på  det.  En  af  vore  døtre  besluttede 
at  blive  hjemme  fra  kirke  en  søndag.  Så  hun 
blev  hjemme.  Hun  følte  sig  meget  ensom. 
Alle  andre  var  jo  i  kirke,  og  hun  sad  bare  ude 
på  plænen.  Så  var  hun  færdig  med  det.  Hun 
fandt  ud  af,  at  det  ikke  var  særlig  sjovt.  Det 
var  ensomt. 

»DET  ER  GÅET  BEDRE,  END  JEG 
HAVDE  REGNET  MED« 

Kirkens  tidsskrifter:  Søster  Hinckley,  du 
har  begejstret  tilhørere  med  din  bemærkning 
om,  at  da  din  mand  blev  Kirkens  præsident, 
tænkte  du:  »Hvordan  er  en  pæn  pige  som  jeg 
blevet  rodet  ind  i  alt  det  her?«6  Kan  du  sætte 
den  kommentar  i  perspektiv,  nu  hvor  du  har 
været  gift  med  denne  gode  mand  i  66  år? 

Søster  Hinckley:  Det  er  gået  bedre,  end 
jeg  havde  regnet  med.  Det  har  været  et 
godt  liv. 

Præsident  Hinckley:  Vi  har  sandelig  haft  et 
godt  liv.  Det  har  vi  virkelig.  Der  er  ikke  meget, 
vi  har  fortrudt.  Selvfølgelig  har  vi  begået  fejl 
her  og  der,  men  ikke  noget  alvorligt.  Jeg 
synes,  vi  har  klaret  os  godt. 

Kirkens  tidsskrifter:  Mener  I,  at  unge,  som 
gifter  sig  i  dag,  står  over  for  de  samme  udfor- 
dringer, som  I  gjorde,  eller  har  de  andre 
udfordringer? 

Præsident  Hinckley:  De  står  vel  stort  set 
over  for  de  samme  udfordringer.  Vi  blev  gift 
under  depressionen.  Vi  havde  næsten  intet, 
da  vi  blev  gift.  Men  det  var  der  heller  ikke 
andre,  der  havde.  Jeg  syntes,  at  alle  var  fattige. 

Søster  Hinckley:  Vi  vidste  ikke,  at  vi  var 
fattige. 

Præsident  Hinckley:  Vi  begyndte  meget 
beskedent.  Herren  har  velsignet  os  meget. 
Jeg  ved  ikke,  om  nogen  kan  være  blevet  mere 
velsignet,  end  vi  er  blevet  det.  Vi  har  haft  pro- 
blemer. Vi  har  oplevet  alt  det,  som  forældre 
kommer  ud  for  -  syge  børn  og  den  slags.  Når 
alt  kommer  til  alt,  kan  man,  hvis  man  har 
levet  sammen  med  en  god  kvinde  hele  sit  liv 
og  set  sine  børn  vokse  op  og  blive  lykkelige, 
dygtige  mennesker,  som  yder  et  bidrag  til 
deres  samfund,  betragte  sit  liv  som  vellykket. 
Det  betyder  ikke  noget,  hvor  mange  biler 
man  har,  hvor  stort  ens  hus  er,  eller  noget 


som  helst  andet  i  den  stil.  Det 
er  kvaliteten  af  ens  liv,  der  gør 
hele  forskellen. 

Kirkens  tidsskrifter:  Hvordan  håndterer 
I  meningsforskelle? 

Præsident  Hinckley:  Vi  har  bare 
bestræbt  os  på  at  opføre  os  ordentligt 
over  for  hinanden.  Og  som  jeg  har 
sagt,  så  betyder  gensidig  respekt 
utrolig  meget  -  at  have  respekt  for 
hinanden  som  individer  og  ikke 
prøve  at  tilpasse  partneren  til  ens  eget 
ideal.  Lad  hende  leve,  som  hun  vil,  og 
opfordre  hende  til  at  dyrke  sine  talenter  og 
interesser.  Så  kommer  man  bedre  ud  af  det 
med  hinanden. 

Hvis  der  er  noget,  som  bekymrer  mig,  så 
er  det,  at  der  er  nogle  mænd,  som  vil  styre 
deres  hustrus  liv  og  fortælle  hende,  hvad 
hun  bør  gøre.  Det  duer  ikke.  Hverken  børn 
eller  forældre  er  lykkelige  i  hjem,  hvor  man- 
den vil  styre  det  hele  og  bestemme  over  sin 
kone.  De  er  partnere.  De  er  partnere  i  det 
store  eventyr,  som  vi  kalder  ægteskab  og 
familie. 

Søster  Hinckley:  Jeg  har  giftet  mig  med  en 
god  mand,  ikke? 

Præsident  Hinckley  (leende):  Vi  har  haft  et 
godt  liv.  Vi  værdsætter  stadig  hinanden.  ■ 

NOTER 

1 .  Citeret  i  Sheri  L.  Dew,  Go  Forward  with  Faith:  The 
Biography  of  Gordon  B.  Hinckley,  1996,  s.  141. 

2.  Corner stone  of  a  Happy  Home,  pjece,  1984,  s.  5. 

3.  Citeret  i  Virginia  H.  Pearce,  Glimpses  into  the  Life 
and  Heart  of  Marjorie  Pay  Hinckley ;  1999,  s.  107. 

4.  Se  »Atmosfæren  i  vore  hjem«,  Stjernen,  november 
1985,  s.  1. 

5. Citeret  i  Glimpses,  s.  53. 
6.  Se  Glimpses,  s.  108. 

Dette  interview  blev  foretaget  af  Marvin  K.  Gardner 
og  Don  L.  Searle. 


Øverst:  Et  besøg 
på  Fiji  i  oktober  1 997. 
Herover:  I  Yellowstone 
National  Park. 


Herover:  Ankomst  til 
Shenzhen  i  Kina  i 
maj  1 996.  Til  venstre: 
Familien  fejrer 
præsident  Hinckleys 
85-års  fødselsdag  i 
1995. 

SIDSTE    DAGES    HELLIGE    RØSTER 


En  sang  for 
Ryan 

Luana  Lish 

Det  var  lige  sådan  en  lørdag, 
hvor  jeg  ville  nyde  at  ligge 
under  den  varme  dyne.  Men 
sådan  skulle  det  ikke  være.  Den  irrite- 
rende lyd  fra  min  personsøger  gjorde 
mig  opmærksom  på,  at  der  var 
udbrudt  brand  i  en  cementfabrik  i 
nærheden,  så  jeg  trak  i  mit 
udrykningsdragt  og  skyndte  mig  ud 
af  døren.  Jeg  var  taknemlig  for,  at 
hjelmen  skjulte  mit  sovehår.  Jeg 
havde  måtte  lægge  forfængeligheden 


på  hylden,  efter  at  jeg  var  blevet  opta- 
get i  vores  lille  bys  brandvæsen,  hvor 
jeg  fungerede  som  samarit. 

Branden  på  cementfabrikken  var 
snart  under  kontrol.  Men  vores  per- 
sonsøgere bippede  igen.  Denne  gang 
gjaldt  det  en  udrykning  til  en  ulykke 
på  motorvejen,  hvor  en  fireårig  dreng 
var  kommet  til  skade.  Jeg  vidste,  at 
det  kunne  blive  en  krævende  opgave, 
så  min  makker  og  jeg  begyndte  straks 
at  bede.  Ingen  samarit  kan  oprigtigt 
sige,  at  han  eller  hun  ikke  bliver 
påvirket,  når  de  skal  tilse  et  tilskade- 
kommet barn. 

Da  vi  ankom,  så  vi  en  væltet  vare- 
vogn ligge  i  midterrabatten.  Jeg  kig- 
gede mig  hurtigt  omkring  efter  vores 


patient,  fordi  jeg  tænkte,  at  han 
måske  stadig  lå  inde  i  vognen.  Men 
jeg  blev  kaldt  over  i  den  modsatte 
side  af  vejen,  hvor  en  skare  menne- 
sker stod  bøjet  over  et  lille  barn.  Den 
ene  var  læge.  Han  satte  mig  hurtigt 
ind  i  drengens  alvorligste  kvæstelser 
og  forsvandt  så  i  mængden.  En 
kvinde  holdt  den  lille  dreng  i  hånden, 


M 

in  lille  patient  græd, 
°8Je§  vMte  så  gerne 
,  trøste  ham,  kysse  hans 
smerter  bort  og  berolige  hans 
skræmte  mor.  Mine  hænder 
udførte  de  rutiner,  jeg  kendte 
udenad,  men  jeg  følte  mig  util- 
strækkelig. 

mens  hun  trøstede  ham.  Jeg  spurgte, 
om  hun  vidste,  hvad  han  hed.  »Han 
hedder  Ryan,«  sagde  hun.  »Jeg  er 
hans  mor.«  Utroligt  nok  var  hverken 
hun  eller  de  to  ældre  børn  kommet 
noget  til. 

Samaritter  følger  en  bestemt  pro- 
cedure for  at  sikre  patienten  den 
bedst  mulige  behandling,  men  ingen 
af  disse  procedurer  kan  berede  en  på 
de  menneskelige  lidelser,  som  vi 
møder,  når  vi  rykker  ud  til  frygtelige 
ulykker.  Jeg  kan  huske,  at  jeg  i  tan- 
kerne gennemgik  alt  det,  jeg  havde 
lært,  men  jeg  følte  mig  overvældet. 
Min  lille  patient  græd,  og  jeg  ville  så 
gerne  berolige  ham,  kysse  smerterne 
væk  og  love  hans  skræmte  mor,  at 
han  nok  skulle  komme  sig.  Mine 
hænder  udførte  de  rutiner,  jeg 
kendte  udenad,  men  jeg  følte  mig  så 
utilstrækkelig  og  alene.  Min  makker 
kunne  ikke  hjælpe  mig  med  Ryan,  for 
han  tog  sig  af  drengens  far,  som  sta- 
dig sad  fastklemt  i  bilen. 

Kort  efter  kom  ambulancerne.  Jeg 
fik  til  opgave  at  holde  Ryans  hoved  i 
ro  under  køreturen  til  hospitalet.  Jeg 
knælede  ved  hans  hoved  og  talte  blidt 
til  ham,  men  han  blev  ved  med  at 
græde  og  vride  sig.  Jeg  var  bange  for, 
at  han  skulle  gøre  sine  skader  værre, 
men  det  ville  have  skabt  endnu  flere 
problemer  at  fiksere  ham. 

Nu  blev  mine  bønner  endnu  mere 
inderlige,  og  jeg  bad  min  himmelske 
Fader  om  at  velsigne  mig  med  en  vis- 
hed om,  hvordan  jeg  skulle  trøste  og 
berolige  Ryan  og  lindre  hans  smerter. 
Jeg  modtog  straks  en  tilskyndelse: 
»Syng  for  ham.«  Jeg  tøvede.  Jeg  var 


ikke  sikker  på,  at  jeg  havde  opfattet 
det  korrekt.  Jeg  var  jo  trods  alt  i 
embeds  medfør,  og  hvad  ville  folk 
ikke  sige,  hvis  en  samarit  sad  og  sang 
for  en  svært  kvæstet  patient  i  en 
ambulance? 

Ryan  jamrede,  og  igen  modtog  jeg 
den  tydelige  tilkendegivelse:  »Syng 
for  ham.«  Mens  jeg  holdt  hans  hoved 
i  ro,  bøjede  jeg  mig  ned  mod  hans 
øre  og  begyndte  at  synge:  »Jeg  er 
som  en  lysende  stjerne,  smiler  til 
enhver  på  min  vej«  (»Jeg  er  som  en 
lysende  stjerne«,  Børnenes  sangbog, 
s.  84).  Mens  jeg  sang,  faldt  Ryan  til  ro. 
Jeg  sang  »Jeg  er  Guds  kære  barn«  og 
mange  andre  primarysange.  Jeg  blev 
klar  over,  at  Ryan  var  en  sidste  dages 
hellig,  da  jeg  lagde  mærke  til,  at  hans 
bekymrede  mor  begyndte  at  synge 
sammen  med  mig.  Flere  gange  blev 
ambulancefolkene  urolige,  fordi  Ryan 
var  alt  for  stille,  men  han  svarede,  når 
de  talte  til  ham.  Jeg  blev  ved  med  at 
synge  hele  vejen  til  hospitalet  og  ind 
på  skadestuen,  hvor  lægerne  overtog 
behandlingen. 

Senere  på  dagen  vendte  jeg  tilbage 
til  hospitalet  for  at  se  til  Ryan  og  hans 
far.  Jeg  fik  at  vide,  at  Ryan  var  blevet 
opereret,  så  hans  tilstand  var  stabili- 
seret, og  han  havde  det  godt.  Selv  om 
han  og  hans  far  havde  et  langt  hospi- 
talsophold foran  sig,  var  jeg  taknem- 
lig for  de  gode  nyheder.  Ryan  og  jeg 
blev  hurtigt  gode  venner,  og  hvert  år 
ser  jeg  frem  til  at  modtage  et  julekort 
med  et  billede  af  Ryan  i. 

Jeg  vil  altid  huske  svaret  på  mine 
bønner,  da  min  lille  patient  straks 
blev  rolig  som  reaktion  på  de  sange, 


han  elskede,  sange,  der  mindede  ham 
om,  hvor  højt  hans  himmelske  Fader 
elsker  ham.  Lægevidenskabens  effek- 
tivitet er  virkelig  forbløffende,  men 
jeg  vil  altid  huske  de  primarysanges 
skønhed  og  enkelhed  som  et  stille  og 
gribende  mirakel.  ■ 

Luana  Lish  er  medlem  af  Rapid  Creek  Ward 
i  McCammon  Stav  i  Idaho. 


Ikke  bare  et 
hvilket  som 
helst  ærinde 

Yolanda  Zayas 

Skønt  både  min  mand  og  jeg 
kom  fra  familier,  som  havde 
deres  egen  religiøse  og  moral- 
ske baggrund,  var  vi  ikke  tilfredse  med 
den  åndelige  fremgang  i  vores  egen 
familie  på  fem.  Jeg  kom  i  den  kirke, 
som  vi  var  opdraget  i,  sammen  med 
vores  tre  børn  -  Beverly,  Janice  og 
Ralph.  Min  mand,  Raul,  gik  ikke  i 
kirke,  fordi  han  mente,  at  alle  kirker 
var  ren  forretning.  Han  mente,  at  de 
var  blevet  meget  kommercielle,  og  at 
mange  kirkeledere  slog  mønt  på  med- 
lemmernes donationer.  Han  var  også 
af  den  holdning,  at  religiøs  litteratur 
ikke  skulle  købes,  men  gives  gratis  til 
dem,  der  var  interesseret  i  det. 

I  februar  1986  fik  min  mand  tilfæl- 
digvis øje  på  to  sidste  dages  hellige 
missionærer,  som  kom  gående  forbi 
vores  hus,  og  han  kaldte  dem  hen  til 
sig..  Hans  egentlige  hensigt  var  at 
spørge  dem,  om  deres  kirke  var  inter- 
esseret i  et  købe  en  grund,  som  de 

kunne  opføre  en  kirkebygning  på. 
Min  mand  er  ejendomsmægler,  så 
han  betragtede  dette  møde  som  en 
mulighed  for  at  gøre  et  godt  salg. 

Missionærerne  kunne  ikke  give 
ham  noget  svar  i  den  sag,  men  de  lod 
ikke  chancen  gå  fra  sig  til  at  spørge 
ham,  om  de  kunne  træffe  en  aftale  om 
at  komme  og  fortælle  om  det  gen- 
givne evangelium.  Min  mand  var  sik- 
ker på,  at  det  bare  drejede  sig  om  en 
kirke  som  alle  de  andre,  han  tidligere 
havde  mødt,  så  han  bad  dem  om  at 
komme  tilbage  næste  dag.  Han  havde 
i  sinde  at  vise  dem,  at  deres  kirke  bare 
udnyttede  Gud  i  forretningsøjemed. 

Vi  var  noget  skeptiske,  da  vi  tog 
imod  missionærerne  den  næste  dag. 
Men  da  de  begyndte  at  fortælle  os 
om  Kirken  og  dens  historie,  fik  vi 
en  helt  speciel  følelse  i  hjertet.  Da 
de  gik,  gav  de  os  eksemplarer  af 
Mormons  Bog,  og  min  mand  spurgte, 
hvor  meget  han  skyldte  for  dem.  Til 


M: 


issionærerne  gav  os 
eksemplarer  af 
.Mormons Bog,  og 
min  mand  spurgte,  hvor  meget 
han  skyldte  for  dem.  Til  hans 
forbløffelse  var  bøgerne  gratis. 

hans  forbløffelse  var  bøgerne  gratis. 
Hans  forbløffelse  blev  endnu  større, 
da  han  indså,  at  denne  kirke  ikke  var 
en  forretning.  Han  blev  interesseret 
og  begyndte  at  stille  missionærerne 
en  masse  spørgsmål. 

Fra  da  af  gik  vi  i  kirke  hver  søn- 
dag, og  den  15.  juli  1987  var  hele 
vores  familie  konverteret.  Vi  blev 
døbt  og  senere  beseglet  som  fami- 
lie for  al  evighed  i  templet.  Vores 
søn,  Ralph,  tjente  som  fuldtidsmis- 
sionær  og  blev  senere  gift  i  templet. 
Vore  to  døtre  er  blevet  gift  i  tem- 
plet med  hjemvendte  missionærer, 
og  vi  har  nu  ni  smukke  og  sunde 
børnebørn. 


Min  mand  og  jeg  har  tjent  i  mange 
kaldelser  i  Kirken  og  går  fortsat  frem  i 
åndelighed  og  fremmer  evangeliets 
vækst  her  i  vores  lille  lokale  gren, 
som  ligger  i  den  sydlige  del  af  den 
fortryllende  smukke  ø  Puerto  Rico. 
Min  mand  har  to  gange  præsideret 
over  Salinas  Gren.  Det  har  været 
hårdt  arbejde,  men  vi  ved,  at  vores 
grens  eksempel  har  sået  mange 
spredte  frø  i  vores  lille  by. 

Hvad  mere  kunne  vi  forlange  af 
vor  himmelske  Fader?  Vi  er  evigt 
taknemlige.  Det,  der  begyndte  som 
en  almindelig  salgspræsentation  og  et 
forsøg  på  at  bevise,  at  Kirken  var  ren 
forretning,  endte  som  en  stor  cele- 
stial  transaktion  for  vores  familie  - 
muligheden  for  at  blive  genforenet 
med  hinanden,  med  Jesus  Kristus  og 
med  vor  himmelske  Fader.  ■ 

Yolanda  Zayas  er  medlem  af  Salinas  Gren 
i  Guayama  Distrikt  i  Puerto  Rico. 


Ledt  til  Kirken 

Yadamsuren  Munkhtuya 

Jeg  voksede  op  i  Mongoliet  og 
var  troende  buddhist.  Men  en 
dag  kom  en  god  ven  på  besøg. 
Hun  var  medlem  af  Jesu  Kristi  Kirke  af 
Sidste  Dages  Hellige.  Hun  fortalte  mig 
om  Jesus  Kristus  og  inviterede  mig 
med  i  kirke.  Jeg  lyttede  ikke  til  hende. 
Hun  kom  tilbage  igen,  men  jeg  hørte 
stadig  ikke  efter. 

Nogle  uger  efter  hendes  besøg 
havde  jeg  en  drøm.  I  drømmen  sagde 
en  stemme,  at  jeg  skulle  gå  i  kirke. 
Jeg  spurgte:  »Hvad?  Hvilken  kirke? 

Jeg  forstår  det  ikke.«  Stemmen  fortalte 
mig,  hvordan  jeg  skulle  komme  hen  til 
kirken.  Jeg  fik  følgende  besked:  »Gå 
hen  til  denne  kirke  i  morgen.  Når  du 
træder  indenfor,  tager  to  missionærer 
imod  dig.« 

Da  jeg  vågnede  næste  morgen,  var 
jeg  meget  forvirret.  Jeg  spekulerede: 
»Hvem  var  det,  der  havde  besøgt  mig  i 
drømmen?  Hvem  var  det,  der  havde  talt 
til  mig?«  Men  jeg  besluttede  at  gå  i  kirke. 

Jeg  fulgte  anvisningerne  og  fandt 
kirken.  Ved  døren  stod  to  missionæ- 


rer og  tog  imod  mig.  De  trykkede 
min  hånd  og  inviterede  mig  ind 
til  mødet.  Medlemmerne  var  rare, 
og  alle  smilede.  Jeg  følte  mig  glad. 

Efter  nadvermødet  tilbød  missio- 
nærerne at  undervise  mig.  Jeg  sagde 
ja  tak. 

Da  ældste  Johnson  og  ældste 
Sampson  underviste  mig  første 
gang,  blev  jeg  meget  forvirret,  men 
de  forklarede  det  hele  en  gang  til. 
De  havde  stærke  vidnesbyrd.  Jeg  stil- 
lede mange  spørgsmål,  og  ældsterne 


I  en  drøm  sagde  en 
stemme,  at  jeg  skulle 
gå  i  kirke.  »Hvilken 
kirke?«  spurgte  jeg. 
Stemmen  fortalte  mig, 
hvordan  jeg  skulle  finde 
hen  til  kirken.  »Når  du 
træder  indenfor,  tager  to 
missionærer  imod  dig.« 


kunne  altid  svare  mig.  De  læste  skrif- 
terne med  mig  og  inviterede  mig  til 
at  bede  angående  det,  de  havde  for- 
talt mig.  Så  gik  de. 

Jeg  følte  mig  glad.  Jeg  besluttede 
at  spørge  Gud,  om  det,  jeg  havde 
hørt,  var  sandt.  Jeg  knælede  ned  og 
bad:  »Hvis  Gud  lever  og  elsker  mig, 
hvis  Jesus  Kristus  lever,  og  hvis  denne 
kirke  er  sand,  så  lad  mig  føle  Ånden.« 
Da  jeg  havde  bedt,  føltes  mit  hjerte  så 
varmt  og  trygt.  Det  var,  som  om  jeg 
fløj.  Jeg  følte  svaret  i  hjertet:  »Gud 
lever.  Han  elsker  dig!  Jesus  Kristus 
lever.  Bliv  ikke  forvirret.  Dette  er  den 
eneste  sande  kirke.«  Jeg  vidste,  at  det 
var  Helligånden,  der  vidnede  om 
sandheden.  Jeg  havde  modtaget  mit 
svar  fra  Gud. 

To  dage  senere  besøgte  missionæ- 
rerne mig  igen.  Jeg  fortalte  dem  om 
mine  følelser  og  sagde,  at  jeg  gerne 
ville  døbes.  Jeg  var  så  lykkelig,  at  jeg 
hoppede  og  sprang.  I  løbet  af  de 
næste  tre  uger  underviste  missionæ- 
rerne mig  i  resten  af  lektionerne,  og 
så  blev  jeg  døbt. 

Jeg  ved,  at  Gud  lever,  og  at  han 
elsker  os.  Jesus  Kristus  er  vores 
Forløser  og  Frelser.  Jeg  ved,  at  Joseph 
Smith  så  Gud  Faderen  og  hans  Søn 
Jesus  Kristus.  Jeg  elsker  Mormons 
Bog  og  ved,  at  den  er  Guds  ord.  Jeg 
tjener  i  dag  som  fuldtidsmissionær  i 
Raleigh  i  North  Carolina  i  USA.  Jeg 
nyder  min  mission.  Det  er  Herrens 
værk.  Jeg  er  så  taknemlig  for,  at  jeg 
blev  ledt  til  Jesu  Kristi  sande  Kirke.  ■ 

Yadamsuren  Munkhtuya  har  fuldført  sin 
mission  og  er  medlem  af  Old  Darkhan 
Gren  i  Ulan-Bator  Nordre  Distrikt  i 
Mongoliet. 

VI  ER 


AF  VOR 


SOM  ELSKER  OS 


SUSAN  W.  TANNER 

Unge  Pigers  hovedpræsidentinde 


a  jeg  kiggede  mig  omkring  i  klasse- 
lokalet og  så  på  de  generte,  men 
spændte  12-årige  piger,  kom  jeg  til 
at  tænke  på  den  første  linje  i  Unge  Pigers 
valgsprog:  »Vi  er  døtre  af  vor  himmelske 
Fader,  som  elsker  os.« 

Jeg  tænkte:  »Hvordan  ved  disse  unge  piger, 
at  deres  himmelske  Fader  elsker  dem?«  Så  det 
spurgte  jeg  dem  om. 

Mange  bøjede  hovedet  og  flyttede  ner- 
vøst på  fødderne,  fordi  de  ikke  havde  lyst 
til  at  blive  peget  ud.  Det  var  tydeligt,  at  de 
havde  brug  for  lidt  tid  til  at  tænke  over  det, 
og  måske  skulle  de  have  lov  til  at  fortælle 
det  under  mere  private  former.  »Tænk  over 
det  i  løbet  af  lektionen,«  sagde  jeg. 


At  se  hans  kærlighed  i  vores  liv 

Da  lektionen  var  forbi,  uddelte  jeg  papirer 
og  bad  pigerne  om  anonymt  at  skrive,  hvor- 
dan de  vidste,  at  vor  himmelske  Fader  elskede 
dem.  Mens  de  kæmpede  med  at  få  skrevet 
noget,  hørte  jeg  bemærkninger  som:  »Hvor  er 
det  svært«,  og  »jeg  er  ikke  sikker  på,  om  jeg 
ved  det.«  Jeg  lagde  især  mærke  til  Jocelyn,  som 
havde  haft  tårer  i  øjnene  under  hele  lektionen. 
Da  jeg  senere  læste  deres  svar,  vidste  jeg,  hvil- 
ken krøllet  lap,  som  var  hendes.  Hun  havde 
blot  skrevet:  »Fordi  han  reddede  min  mor.« 

Hendes  mor  er  en  af  mine  gode  veninder, 
og  jeg  havde  selv  bedt  inderligt  for  hende. 
Hun  havde  netop  fået  udført  en  operation  for 
en  hjertelidelse  og  skulle  hjemsendes  fra  hos- 
pitalet, da  en  åre  i  hendes  milt  pludselig  brast. 

I  løbet  af  få  minutter  svævede  hun  mellem 
liv  og  død.  Et  hold  læger  kæmpede  des- 
perat for  at  stabilisere  hendes  tilstand 


Jeg  tænkte: 
»Hvordan  ved 
disse  unge  piger, 
at  deres  himmelske 
Fader  elsker  dem?« 
Så  det  spurgte  jeg 
dem  om. 

Jeg  var  lidt 
skræmt  af 
Jocelyns  svar. 
Sæt  nu  Gud  ikke 
havde  reddet  hendes 
mor?  Ville  hun  så  sta- 
dig vide,  at  hendes 
himmelske  Fader 
elskede  hende? 


så  meget,  at  de  kunne  udføre  en  hasteopera- 
tion. At  hun  kom  sig  kan  kun  beskrives  som 
et  mirakel.  Det  var  svaret  på  mange  bønner, 
blandt  andet  Jocelyns  og  mine.  Det  var  et 
stærkt  vidnesbyrd  om  Guds  kærlighed. 

Men  jeg  følte  mig  også  lidt  skræmt  af 
Jocelyns  svar.  Sæt  nu  Gud  ikke  havde  reddet 
hendes  mor?  Ville  hun  så  stadig  vide,  at  hendes 
himmelske  Fader  elskede  hende?  Ville  hun 
være  i  stand  til  at  fornemme  Guds  kærlighed 
trods  livets  uundgåelige  sorger  og  tragedier? 

Så  kom  jeg  til  at  tænke  på  min  niece 
Ashley.  Hun  ved  også,  at  hendes  himmelske 
Fader  elsker  hende,  men  hun  oplevede  det 
modsatte  af  Jocelyn. 

For  et  års  tid  siden  spadserede  Ashley  og 
hendes  far  og  mor  mellem  klipperne  ved 
stranden  nær  deres  hjem  i  det  nordlige 

Californien.  Hendes  far  tog  billeder  af 
det  smukke  landskab,  så  han  senere 


kunne  bruge  dem  til  akvarelmalerier.  Ud  af  det 
blå  og  uden  noget  varsel  skyllede  en  voldsom 
bølge  ind  over  stranden,  hvorefter  den  trak 
hendes  far  med  til  havs  og  slæbte  hendes  mor 
af  sted  mellem  klipperne.  Ashley  stod  så  langt 
inde  på  land,  at  bølgen  ikke  fik  fat  i  hende. 
Hun  var  rædselsslagen  over  det,  hun  lige 
havde  set,  og  hun  løb  straks  efter  hjælp. 

I  løbet  af  få  minutter  havde  en  mand  med 
en  mobiltelefon  tilkaldt  hjælp,  og  en  red- 
ningsaktion blev  sat  i  værk.  Hendes  mor  var 
landet  på  et  udsat  sted,  hvorfra  hun  kun 
kunne  hentes  op  med  helikopter.  Hun  havde 
stærke  smerter  på  grund  af  en  brækket  ryg  og 
brækket  arm  og  adskillige  sår  og  flænger  fra 
de  skarpe  sten  og  de  voldsomme  bølger.  Man 
kunne  ikke  finde  Ashleys  far.  Mens  Ashleys 
mor  lå  i  vandkanten  og  ventede  på  at  blive 
reddet,  fornemmede  hun  sin  mands  tilstede- 
værelse, og  hun  vidste  uden  skygge  af  tvivl,  at 

han  var  død.  Hans  lig  er  aldrig  blevet  fundet. 

Vor  himmelske  Fader  reddede  ikke  Ashleys 
far.  Men  Ashley  ved  alligevel,  at  vor  himmelske 
Fader  elsker  hende.  Hun  siger:  »I  den  periode 
følte  jeg  Helligåndens  trøst.  Jeg  vidste,  at  jeg 
skal  se  min  far  igen.  Og  jeg  fornemmede 
Guds  kærlighed  gennem  andres  omsorg.« 

Hver  uge  rejser  unge  piger  og  deres  ledere 
sig  overalt  i  Kirken  og  siger:  »Vi  er  døtre  af  vor 
himmelske  Fader,  som  elsker  os  ...«  Ved  vi  vir- 
kelig det?  Ved  vi  det  så  sikkert,  at  den  vished 
styrker  og  opmuntrer  os?  Hvad  kan  vi  gøre 
for  at  kende  og  fornemme  kærlighed  bedre? 
Jocelyns  og  Ashleys  eksempler  viser,  at  vi  kan 
se  Guds  kærlighed  i  vores  liv  -  både  i  glæder 
og  sorger. 

At  se  hans  kærlighed  i  skrifterne 

Da  jeg  tænkte  over  disse  meget  forskellige 
historier,  dukkede  nogle  eksempler  fra  skrif- 
ten op  i  mine  tanker  -  Shadraks,  Meshaks  og 
Abed-Negos  udfrielse  fra  den  brændende  ovn 
i  modsætning  til  Abinadis  martyrdød  på  bålet. 

Shadrak,  Meshak  og  Abed-Nego  var 
Herrens  trofaste  tjenere.  De  vidste,  at  han 
elskede  dem.  De  troede  på,  at  han  kunne 


beskytte  dem  i  den  brændende  ovn,  hvis  han 
ville.  »Kommer  det  dertil,«  sagde  de,  »så  kan 
vores  Gud,  som  vi  dyrker,  redde  os.  Han  kan 
redde  os  ud  af  ovnen  med  flammende  ild 
og  ud  af  din  magt,  konge«  (Dan  3:17).  Ikke 
alene  stolede  de  på,  at  Herren  kunne  redde 
dem,  men  hvad  der  er  endnu  vigtigere,  de 
satte  deres  lid  til  hans  vilje  med  hensyn  til 
dem,  hvad  enten  de  blev  beskyttet  eller  ej. 
Den  forbløffede  kong  Nebukadnesar  overvæ- 
rede deres  mirakuløse  redning  og  erkendte 
den  stærke  kærlighed,  som  Gud  nærede  til 
disse  »tjenere,  fordi  de  satte  deres  lid  til 
ham«  (Dan  3:28). 

Profeten  Abinadi  i  Mormons  Bog  stolede 
også  på  Herren,  da  han  blev  truet  med  døden 
på  bålet.  Kong  Noa  sagde:  »...  derfor  skal  du 
dø,  medmindre  du  vil  tilbagekalde  alle  de 
ord,  som  du  har  talt  ilde  om  mig  og  mit  folk« 
(Mosiah  17:8). 

Det  nægtede  Abinadi  tappert.  Da  tiden 
var  inde  til,  at  han  skulle  brændes,  blev  han 
ikke  mirakuløst  reddet.  Han  »faldt ...  om  og 
led  døden  ved  ild;  ja,  han  blev  dræbt,  fordi 
han  ikke  ville  fornægte  Guds  bud,  og  han 
beseglede  sandheden  i  sine  ord  med  døden« 


Shadrak, 
Meshak  og 
Abed-Nego 
udviste  tro  og  blev 
beskyttet  i  ovnen, 
Profeten  Abinadi 
udviste  også  tillid  til 
Herren,  og  dog  blev 
hans  liv  ikke  skånet. 
Men  de  vidste  alle,  at 
Herren  elskede  dem. 

il  tider  velsig- 
ner Gud  os  ved 
at  skænke  os 
det,  vi  ønsker  os,  og 
til  tider  velsigner 
han  os  med  trøst  og 
styrke  til  at  bære 
byrden  af  uopfyldte 
eller  knuste  drømme. 


(Mosiah  17:20).  Han  satte  sin  lid  til  Herrens 
kærlighed  til  ham  og  hans  vilje  angående 
ham. 

Shadrak,  Meshak  og  Abed-Nego  blev  skånet 
for  døden  i  ilden;  det  blev  Abinadi  ikke.  Men 
alle  var  de  elsket  af  Gud,  og  alle  vidste  de  det. 

Udfaldet  af  disse  to  beretninger  viser,  at 
Guds  kærlighed  overstiger  de  jordiske  ople- 
velser, vi  kommer  ud  for.  Hans  kærlighed  er 
større  end  det  gode  og  det  onde,  der  overgår 
os.  Til  tider  velsigner  han  os  ved  at  skænke  os 
det,  vi  ønsker  os,  og  til  tider  velsigner  han  os 
med  trøst  og  styrke  til  at  bære  byrden  af  uop- 
fyldte eller  knuste  drømme. 

At  se  hans  kærlighed  i  alle  ting 

Jeg  har  selv  fornemmet  Guds  kærlighed 
til  mig.  Jeg  har  bedt  om  særlige 
velsignelser,  og  han  har 
givet  mig  dem.  Jeg  føler 


hans  kærlighed  i  nåde  og  mirakler,  i  fødsler 
og  dåb,  i  sundhed  og  helbredelse,  i  daggry  og 
bjerge,  i  venskaber  og  familiekærlighed,  i 
timing  og  templer. 

Men  jeg  er  også  blevet  styrket  i  modgang. 
Nogle  byrder  tynger  mig  ned,  selv  om  jeg 
ønsker,  at  det  bæger  måtte  blive  taget  fra  mig 
(se  Luk  22:42).  Faktisk  er  det  i  sådanne  van- 
skelige oplevelser,  at  jeg  føler  en  større 
afhængighed  af  Herren  og  et  større  mål  af 
kærlighed  fra  ham.  Jeg  føler  mig  tæt  på  ham, 
fordi  jeg  ved,  at  han  bærer  mig,  trøster  mig 
og  indgyder  mig  mod  til  at  fortsætte.  Jeg  ved, 
sådan  som  Paulus  fortalte  romerne,  at  intet, 
uanset  hvor  hårdt  det  er,  kan  skille  mig  fra 
Guds  kærlighed. 

»Hvem  kan  skille  os  fra  Kristi  kærlighed? 
Nød  eller  angst?  Forfølgelse,  sult  eller  nøgen- 
hed? Fare  eller  sværd? ... 

For  jeg  er  vis  på,  at  hverken  død  eller  liv 
eller  engle  eller  magter  eller  noget  nuvæ- 
rende eller  noget  kommende  eller  kræfter 

eller  noget  i  det  høje  eller  i  det  dybe  eller 
nogen  anden  skabning  kan  skille  os  fra  Guds 
kærlighed  i  Kristus  Jesus,  vor  Herre«  (Rom 
8:35,  38-39). 

Jocelyn  og  Ashley  kunne  ikke  skilles  fra 
Guds  kærlighed,  selv  om  den  enes  mor  blev 
reddet,  mens  den  andens  far  ikke  blev  det. 
De  erkendte  hans  kærlighed  i  alle  hæn- 
delser, både  glæde  og  sorg.  Jeg  ønsker,  at 
alle  unge  piger  verden  over,  uanset  hvilke 
omstændigheder  de  lever  under,  som 
Jocelyn  og  Ashley  med  overbevisning  kan 
sige:  »Vi  er  døtre  af  vor  himmelske  Fader, 
som  elskeros!«  ■ 


VI  DSTE    DU     DET? 

NYT  FRA 
HOLLAND 

På  sin  rejse  til 
Jerusalem  i  1841 
tilbragte  ældste 
Orson  Hyde  fra  De  Tolv 
Apostles  Kvorum  (her- 
over) mere  end  en  uge 
i  Rotterdam  med  at  for- 
kynde evangeliet.  Men 
der  skulle  gå  endnu  20 
år,  før  der  blev  sendt  sid- 
ste dages  hellige  missio- 
nærer til  Holland.  De 
første  medlemmer  i 
Holland  blev  døbt  den 
1.  oktober  1861  nær  en 
landsby  ved  navn  Broek 
bij  Akkerwoude. 

I  dag  er  der  tre  stave  og 
ca.  7800  medlemmer  af 
Kirken  i  Holland.  Templet 
i  Haag  i  Holland  blev  ind- 
viet den  8.  september 
2002. 


EN  MORMONS 
BOG-UDFORDRING 


Da  eleverne  i  en 
institutklasse  i 
Kreuzlingen  i 
Schweiz  (herover)  begyndte 
at  studere  Mormons  Bog, 
følte  de  en  dejlig  fredens 
ånd,  og  de  besluttede  at 
dele  den  ånd  med  med- 
lemmerne i  deres  gren. 
Eleverne  bar  vidnesbyrd  om 
Mormons  Bog  ved  et  nad- 
vermøde.  De  tog  udgangs- 
punkt i  Esajas  12:2  og 
opfordrede  grenens  med- 
lemmer til  at  læse  et  kapitel 
om  dagen  i  en  måned. 
Selv  efter  at  den  en 
måned  lange  udfordring  var 
forbi,  blev  medlemmerne  i 
grenen  ved  med  at  læse. 
Og  da  de  læste,  oplevede 
de  den  samme  fredens  ånd, 
som  instituteleverne  havde 


l/v  Lst  meine  Rotturig; 
i  hm  wiN  tcl 


mærket.  Arletta  Riesen  for- 
klarer: »Anden  er  stærk  i 
vores  gren  nu.  Alle  med- 
lemmerne er  mere  villige  til 
at  gøre  det,  som  Herren 
ønsker,  og  vi  kan  for- 
nemme den  kærlighed, 
som  vi  føler  for  hinanden. 
Det  er  den  samme  kærlig- 
hed, som  Jesus  Kristus  har 
til  enhver  af  os.« 


DET  SKETE 
I  OKTOBER 

Det  følgende  er 
nogle  af  de  væsent- 
lige begivenheder, 
som  fandt  sted  i  Kirkens 
historie  i  oktober  måned. 

5.  oktober  1833: 
Profeten  Joseph  Smith 
rejste  fra  Kirtland  i  Ohio 
til  Canada,  hvor  han 
prædikede  og  døbte  16 
mennesker. 


6.  oktober  1867:  Den 
første  generalkonference  i 
det  nyopførte  Tabernakel 
på  Tempelpladsen  indled- 
tes. Bygningen  blev  ind- 
viet den  9.  oktober 
1875. 


8.  oktober  2000: 
Præsident  Gordon  B. 
Hinckley  indviede  det  nye 
Konferencecenter  med 
plads  til  21.000  tilhørere. 
Det  ligger  lige  nord  for 
Tabernaklet. 

Sådan  anvender 
du  Liahona  for 
oktober  2003 


Forslag  til  familieaftner 

•  »Timing«,  s.  10:  Ældste  Dallin  H.  Oaks  fortæller  os,  at  vi  ikke  alene  skal 
gøre  det  rigtige,  men  også  gøre  det  på  det  rigtige  tidspunkt.  Bed  om  eksempler 
fra  skriften  eller  fra  familiemedlemmernes  eget  liv  om,  hvad  der  sker,  når  et 
mennesker  enten  tager  eller  ikke  tager  Herrens  timing  i  betragtning. 

•  »Vi  er  døtre  af  en  himmelsk  Fader,  som  elsker  os«,  s.  42:  Drøft  de  spørgs- 
mål, som  søster  Susan  W  Tanner  stiller:  Sæt  nu  vor  himmelske  Fader  ikke  besva- 
rer vore  bønner,  sådan  som  vi  håber?  Hvordan  kan  vi  vide,  om  han  elsker  os? 
Fortæl  historien  om  søster  Tanners  niece,  historien  om  Abinadi  eller  en  anden 
lignende  historie. 

•  »Det  lille  tog,  som  kunne«,  s.  L2:  Spørg  familiens  børn  om  de  kender  histo- 
rien om  »Det  lille  tog,  som  kunne«,  som  præsident  James  E.  Faust  genfortæller 
her.  Lad  en  af  dem  kort  ridse  historien  op.  Tal  om  de  tre  togs  holdninger.  Spørg 
om  konkrete  eksempler  på,  hvordan  børnene  kan  være  som  det  lille  blå  tog. 

lektion,  jeg  husker  bedst 

Kan  du  komme  i  tanker  om  en  lektion  eller  en 

evangelisk  drøftelse,  som  var  specielt  berigende 
eller  dejlig,  og  som  har  været  til  velsignelse  for 
dig  og  andre?  Send  os  en  beretning  om  den 
lektion,  som  du  husker  bedst,  til  Teaching, 
Liahona,  Room  2420,  50  East  North  Temple 
Street,  Salt  Lake  City,  UT  84150-3220,  USA, 
eller  send  det  med  email  til  cur-liahona- 

imag@ldschurch.org.  Vedlæg  venligst  fulde 
navn,  adresse,  telefonnummer  og  ward  eller 

gren  og  stav. 

år  alt  kommer  til  alt,  kan  man,  hvis  man  har  levet  sammen  med 
en  god  kvinde  hele  sit  liv  og  set  sine  børn  vokse  op  og  blive 
lykkelige,  dygtige  mennesker,  som  yder  et  bidrag  til  deres 
samfund,  betragte  sit  liv  som  vellykket,«  forklarer  præsident  Gordon  B. 
Hinckley,  mens  han  ser  tilbage  på  66  års  ægteskab  og  familieliv.  »Det 
betyder  ikke  noget,  hvor  mange  biler  man  har,  hvor  stort  ens  hus  er,  eller 
noget  som  helst  andet  i  den  stil.  Det  er  kvaliteten  af  ens  liv,  der  gør  hele 
forskellen. «  Se  »Hjemme  hos  familien  Hinckley«,  s.  32. 

